
I. VISPĀRĪGĀ INFORMĀCIJA

1. Iepirkuma priekšmets, procedūras veids un paredzamā līguma cena
1.1. Iepirkuma procedūras mērķis ir noteikt saimnieciski izdevīgāko piedāvājumu sliežu ceļa un kontakttīkla infrastruktūras digitalizācijai.
1.2. Iepirkuma procedūras veids – atklāta iepirkuma procedūra (turpmāk – iepirkuma procedūra) saskaņā ar Pasūtītāja Iepirkuma nolikumu.
1.3. Galvenais CPV kods:  71355100-2, Fotogrammetrijas pakalpojumi; 72300000-8, Datu pakalpojumi.
1.4. Iepirkuma paredzamā līguma cena: 132 000,00 EUR, neieskaitot pievienotās vērtības nodokli (turpmāk – PVN).
1.5. Iepirkuma komisija: iepirkuma procedūru organizē Pasūtītāja apstiprināta iepirkuma komisija (turpmāk – iepirkuma komisija).

2. Iepirkuma identifikācijas numurs: RS/2026/68.

3. Pasūtītāja nosaukums, adrese un citi rekvizīti:
Rīgas pašvaldības sabiedrība ar ierobežotu atbildību “Rīgas satiksme”
Reģ. Latvijas Republikas Komercreģistrā ar Nr.40003619950
Juridiskā adrese: Kleistu iela 28, Rīga, LV - 1067,
Biroja adrese: Vestienas iela 35, Rīga, LV-1035, 
Tālr. 67104800.

4. Pasūtītāja kontaktpersona:
Alena Kamisarova, tālr. +371 67104791, mob.t. +371 28366242, e-pasts: Alena.Kamisarova@rigassatiksme.lv; Māra Volkova, tel. +371 67104863, e-pasts – Mara.Volkova@rigassatiksme.lv. 

5. [bookmark: _Toc26600578]Pretendenti
5.1. Iepirkuma procedūrā var piedalīties jebkurš piegādātājs, kas atbilst Pasūtītāja izvirzītajām prasībām un ir tiesīgs piedāvāt sniegt nolikumā paredzēto pakalpojumu, un, iesniedzot piedāvājumu, apliecinās spējas sniegt šajā nolikumā minēto pakalpojumu, kā arī slēgt iepirkuma līgumu (turpmāk – iepirkuma līgums) ar tajā minētajiem noteikumiem.
5.2. Piegādātājiem ir tiesības apvienoties apvienībā un iesniegt kopīgu piedāvājumu.
5.3. Gadījumā, ja piegādātāju apvienībai tiks piešķirtas iepirkuma līguma slēgšanas tiesības, tai pēc savas izvēles jāizveido personālsabiedrība (pilnsabiedrība) vai jānoslēdz sabiedrības līgums, vienojoties par apvienības dalībnieku atbildības sadalījumu.

II. INFORMĀCIJAS APMAIŅA, PIEDĀVĀJUMU NOFORMĒŠANAS, IESNIEGŠANAS KĀRTĪBA
6. Informācijas apmaiņa
6.1. Saziņa starp Pasūtītāju un ieinteresētajiem piegādātājiem iepirkuma procedūras ietvaros notiek latviešu valodā, rakstiski pa pastu vai e-pastu. 
6.2. Papildu informāciju par iepirkuma procedūras nolikumu var pieprasīt, iesniedzot šādu pieprasījumu rakstiskā formā Pasūtītāja adresē, nosūtot pa pastu, vēstuli adresējot iepirkuma komisijai vai elektroniski parakstītu, nosūtot uz e-pasta adresi sekretariats@rigassatiksme.lv.
6.3. Ja pretendents ir laicīgi pieprasījis papildu informāciju par iepirkuma procedūras dokumentos iekļautajām prasībām, pasūtītājs to sniedz piecu darbdienu laikā, bet ne vēlāk kā piecas dienas pirms piedāvājumu iesniegšanas termiņa beigām. 
6.4. Jebkura papildu informācija, kas tiks sniegta saistībā ar šo iepirkuma procedūru, tiks publicēta Pasūtītāja mājaslapā internetā sadaļā “Iepirkumi un izsoles”. Ieinteresētajam piegādātājam ir pienākums sekot līdzi publicētajai informācijai. Iepirkuma komisija nav atbildīga par to, ja kāda ieinteresētā persona nav iepazinusies ar informāciju, kurai ir nodrošināta brīva un tieša elektroniskā pieeja. 

7. Iespējas saņemt iepirkuma procedūras dokumentus un ar tiem iepazīties
7.1. Elektroniska piekļuve: Pasūtītāja interneta vietne www.rigassatiksme.lv, sadaļa “Iepirkumi un izsoles” - https://www.rigassatiksme.lv/lv/par-mums/iepirkumi/ un elektronisko iepirkumu sistēmā apakšsistēmā „e-konkursi” https://www.eis.gov.lv/EKEIS/Supplier.

8. Piedāvājuma noformēšana
8.1. Iesniegtajiem dokumentiem ir jābūt skaidri salasāmiem, lai izvairītos no jebkādām šaubām un pārpratumiem, kas attiecas uz vārdiem un skaitļiem. Tiem ir jābūt bez kļūdām, iestarpinājumiem, labojumiem vai papildinājumiem.
8.2. Piedāvājums iesniedzams latviešu valodā. Iepirkuma procedūras procesa laikā sarakste starp Pasūtītāju un pretendentiem noris latviešu valodā. Pretendents var piedāvājumā iekļaut oriģināldokumentus vai aprakstus svešvalodā, bet dokumentiem, kas iesniegti citā valodā, jābūt pievienotam pretendenta apliecinātam tulkojumam latviešu valodā.
8.3. Visus iepirkuma procedūras piedāvājuma dokumentus un to pielikumus jāparaksta pretendenta amatpersonai ar pārstāvības tiesībām vai pretendenta pilnvarotai personai. Ja piedāvājumu paraksta pilnvarota persona, tad kopā ar piedāvājumu jāiesniedz arī pilnvara. 
8.4. Ja piedāvājumu iesniedz personu grupa vai personālsabiedrība, piedāvājumu paraksta visas personas, kas iekļautas personu grupā vai personālsabiedrībā. Piedāvājumā norāda personu, kura pārstāv personu grupu iepirkuma procedūrā, kā arī katras personas atbildības apjomu.
8.5. Piedāvājumā iekļautajiem dokumentiem jāatbilst Dokumentu juridiskā spēka likuma un Ministru kabineta 2018.gada 4.septembra noteikumu Nr.558 „Dokumentu izstrādāšanas un noformēšanas kārtība” prasībām.

9. [bookmark: _Toc26600584]Piedāvājumu iesniegšanas un atvēršanas vieta, datums, laiks un kārtība
9.1. Iepirkuma piedāvājumi jāiesniedz līdz ne vēlāk kā līdz piedāvājumu iesniegšanas termiņa beigām, kas norādīts EIS e-konkursu apakšsistēmā šī iepirkuma sadaļā un Iepirkumu uzraudzības biroja tīmekļvietnē attiecīgajā Publikāciju vadības sistēmas paziņojumā.
9.2. Iepirkuma procedūras piedāvājumi jāiesniedz elektroniski Elektronisko iepirkumu sistēmas e-konkursu apakšsistēmā, ievērojot šādas pretendenta izvēles iespējas:
9.2.1. izmantojot e-konkursu apakšsistēmas piedāvātos rīkus, aizpildot minētās sistēmas e-konkursu apakšsistēmā šīs iepirkuma procedūras sadaļā ievietotās formas;
9.2.2. elektroniski aizpildāmos dokumentus elektroniski sagatavojot ārpus Elektronisko iepirkumu sistēmas e - konkursu apakšsistēmas un pievienojot prasībām atbilstošā Elektronisko iepirkumu sistēmas saskarnes laukā (šādā gadījumā pretendents ir atbildīgs par aizpildāmo formu atbilstību dokumentācijas prasībām un formu paraugiem); 
9.3. Ārpus Elektronisko iepirkumu sistēmas e-konkursu apakšsistēmas iesniegtie piedāvājumi tiks atzīti par neatbilstošiem Nolikuma prasībām.
9.4. Sagatavojot piedāvājumu, pretendents ievēro, ka:
9.4.1. Pieteikuma veidlapa un finanšu piedāvājums saskaņā ar e - konkursu apakšsistēmā iepirkuma procedūras profilam pievienotajām dokumentu veidnēm jāaizpilda tikai elektroniski, katrs atsevišķā elektroniskā dokumentā ar Microsoft Office 2010 (vai vēlākas programmatūras versijas) rīkiem lasāmā formātā un jāpievieno tam paredzētajā iepirkuma procedūras profila sadaļā. Tehniskais piedāvājums jāsagatavo kā atsevišķs elektronisks dokuments ar Microsoft Office 2010 (vai vēlākas programmatūras versijas) vai Adobe Acrobat Reader rīkiem nolasāmā formātā, nodrošinot teksta meklēšanas un kopēšanas iespējas;
9.4.2. Iesniedzot piedāvājumu, pretendents to paraksta ar drošu elektronisko parakstu un laika zīmogu vai ar Elektronisko iepirkumu sistēmas piedāvāto elektronisko parakstu. Pretendents pēc saviem ieskatiem dalības pieteikumu, tehnisko piedāvājumu un finanšu piedāvājumu var ar drošu elektronisko parakstu un laika zīmogu parakstīt atsevišķi. Piedāvājumu paraksta persona, kuras paraksta tiesībām ir jābūt nostiprinātām atbilstoši normatīvajos aktos noteiktajam regulējumam. Ja dokumentāciju paraksta pretendenta pilnvarota persona, pievienojot attiecīgu paraksta tiesīgās personas izdotu pilnvaru vai normatīvajos aktos noteiktā kārtībā apliecinātu pilnvarojuma kopiju.
9.5. Piedāvājums jāsagatavo tā, lai nekādā veidā netiktu apdraudēta Elektronisko iepirkumu sistēmas e-konkursu apakšsistēmas darbība un nebūtu ierobežota piekļuve piedāvājumā ietvertajai informācijai, tostarp piedāvājums nedrīkst saturēt datorvīrusus un citas kaitīgas programmatūras vai to ģeneratorus. Ja piedāvājums saturēs kādu no šajā punktā minētajiem riskiem, tas netiks izskatīts. Gadījumā, ja piedāvājums ir šifrēts, pretendentam ne vēlāk kā 15 (piecpadsmit) minūšu laikā pēc piedāvājuma atvēršanas termiņa, jāiesniedz derīga elektroniskā atslēga un parole šifrētā dokumenta atvēršanai. 
9.6. Piedāvājumu atvēršana notiek Elektronisko iepirkumu sistēmā pēc piedāvājumu iesniegšanas termiņa beigām. Piedāvājumu atvēršanas sanāksmes finanšu piedāvājumu kopsavilkums ir pieejams Elektronisko iepirkumu sistēmā.

10. Piedāvājuma derīguma termiņš

10.1. Piedāvājuma derīguma termiņš sākas no tā iesniegšanas brīža un ir spēkā 120 (viens simts divdesmit) kalendārās dienas. 
10.2. Pamatojoties uz Pasūtītāja rakstisku lūgumu, pretendents var pagarināt piedāvājuma derīguma termiņu. Pretendentam sava piekrišana vai noraidījums jāsniedz rakstveidā.

11. Piedāvājuma sastāvs 
11.1. Piedāvājumi iesniedzami atbilstoši iepirkuma procedūras nolikumā iekļautajiem paraugiem. Pretendentu piedāvājums sastāv no: 
11.1.1. pieteikuma, kas sagatavots atbilstoši 2. pielikuma paraugam;
11.1.2. pretendenta atlases dokumentiem, kas sagatavoti atbilstoši iepirkuma procedūras nolikuma 18.punktā noteiktajām prasībām;
11.1.3. pretendenta tehniskā piedāvājuma, kas sagatavots saskaņā ar nolikuma 19. punkta prasībām; 
11.1.4. finanšu piedāvājuma, kas sagatavots saskaņā ar nolikuma 20. punkta un 3.pielikuma prasībām.

12. Piedāvājuma apjoms 
12.1. Nepilnīgi piedāvājumi nav atļauti.
12.2. Piedāvājumu variantu iesniegšana šajā iepirkuma procedūrā nav pieļaujama.
III. INFORMĀCIJA PAR IEPIRKUMA PRIEKŠMETU
13. Pakalpojuma priekšmets un apjoms
13.1. RP SIA “Rīgas satiksme” tramvaju un trolejbusu infrastruktūras,  kas ietver sliežu ceļa un kontakttīkla infrastruktūru, digitalizācija, saskaņā ar iepirkuma procedūras nolikuma prasībām, Tehnisko specifikāciju (1.pielikums) un iepirkuma līguma projekta (4.pielikums) noteikumiem. 
13.2. Pakalpojuma sniegšanas kārtība norādīta Tehniskajā specifikācijā (1.pielikums) un iepirkuma līguma projektā (4.pielikums). 

14. [bookmark: _Toc26600594]Līguma izpildes laiks un vieta
14.1. Pasūtītājs slēgs iepirkuma līgumu ar pretendentu, pamatojoties uz iepirkuma līguma projektu (4.pielikums), pretendenta iesniegto piedāvājumu un saskaņā ar iepirkuma procedūras nolikumā noteiktajām prasībām. 
14.2. Iepirkuma līguma pielikumi tiks izstrādāti pēc iepirkuma uzvarētāja paziņošanas saskaņā ar iepirkuma procedūras nolikumā, tā pielikumos un iepirkuma procedūras uzvarētāja piedāvājumā ietverto informāciju.
14.3. Iepirkuma līguma darbības termiņš: līdz 6 (seši) mēnešiem no līguma noslēgšanas dienas. 
IV. PRETENDENTU ATLASES PRASĪBAS
15. Pretendenta izslēgšanas noteikumi
15.1. Iepirkuma komisija attiecībā uz Pretendentu, kuram būtu piešķiramas līguma slēgšanas tiesības, kā arī personu, uz kuras iespējām tas balstījies, lai apliecinātu, ka tā kvalifikācija atbilst Iepirkuma dokumentos noteiktajām prasībām, Valsts ieņēmumu dienesta tīmekļvietnē pieejamajā parādnieku reģistrā pārbauda, vai iepriekšminētajām personām piedāvājumu iesniegšanas termiņa pēdējā vai dienā, kad pieņemts lēmums par iespējamu iepirkuma līguma slēgšanas tiesību piešķiršanu, ir nodokļu parādi, kas pārsniedz 150 euro. Ja nodokļu parādi pārsniedz 150 euro, Iepirkuma komisija rīkojas pēc analoģijas ar Sabiedrisko pakalpojumu sniedzēju iepirkumu likuma 48.panta piektās daļas 1. punkta c) apakšpunktu un sestās daļas regulējumu. Gadījumā, ja nodokļu parāds 150 euro apmērā tiek pārsniegts, Pretendents vai persona, uz kuras iespējām tas balstījies, lai apliecinātu, ka tā kvalifikācija atbilst Iepirkuma dokumentos noteiktajām prasībām, ir tiesīgs nodrošināt uzticamību, izpildot saistības nodokļu (tai skaitā valsts sociālās apdrošināšanas) jomā un iesniedzot Pasūtītājam pierādījumus par saistību izpildi vai arī pierādījumus, ka personai nemaz nebija neizpildītu saistību nodokļu (tai skaitā valsts sociālās apdrošināšanas) jomā. Minēto pierādījumu iesniegšanai Pasūtītājs dod laiku, kas nav īsāks par piecām darbdienām.
15.2. Iepirkuma komisija attiecībā uz Pretendentu, kuram būtu piešķiramas līguma slēgšanas tiesības, kā arī personu, uz kuras iespējām tas balstījies, lai apliecinātu, ka tā kvalifikācija atbilst Iepirkuma dokumentos noteiktajām prasībām, pieprasa iesniegt kompetentu institūciju izziņas (Izslēgšanas gadījumu neesamība var tikt pierādīta arī ar izziņām, ko Pretendents par sevi iegūst no Elektroniskās iepirkumu sistēmas), kas apliecina, ka Pretendentam un personai, uz kuras iespējām Pretendents balstās, nav pasludināts maksātnespējas process, apturēta tā saimnieciskā darbība vai tas tiek likvidēts. Gadījumā, ja tiek konstatēts, ka personai, uz kuras iespējām Pretendents balstās, ir pasludināts maksātnespējas process, apturēta tā saimnieciskā darbība vai tas tiek likvidēts, Pasūtītājs rīkojas pēc analoģijas ar Sabiedrisko pakalpojumu sniedzēju iepirkumu likuma 49.panta piektajā daļā paredzēto.
15.3. Pasūtītājs veic pārbaudi un izslēdz Pretendentu no dalības iepirkumu procedūrā Starptautisko un Latvijas Republikas nacionālo sankciju likuma 11.1 panta pirmajā daļā noteiktajiem gadījumiem.
15.4. Pasūtītājs veic pārbaudi un izslēdz Pretendentu no dalības iepirkumu procedūrā, ja tiek konstatēti 2022.gada 8.aprīļa Padomes Regulas 2022/576, ar kuru groza Regulu Nr. 833/2014 par ierobežojošiem pasākumiem saistībā ar Krievijas darbībām, kas destabilizē situāciju Ukrainā, 1.panta 23.punktā iekļautajā 5.k panta 1.punktā noteiktie gadījumi.
15.5. Pasūtītājs Pretendentu, kuram būtu piešķiramas iepirkuma līguma slēgšanas tiesības, izslēdz no dalības iepirkumā, ja konstatēts, ka pēdējo 2 gadu laikā Pretendents vai tā biedrs (ja pretendents ir piegādātāju apvienība vai personālsabiedrība) kā līgumslēdzēja puse vai līgumslēdzējas puses dalībnieks vai biedrs (ja līgumslēdzēja puse ir bijusi piegādātāju apvienība vai personālsabiedrība) nav pildījis ar pasūtītāju, sabiedrisko pakalpojumu sniedzēju, publisko partneri vai publiskā partnera pārstāvi noslēgtu iepirkuma līgumu, vispārīgo vienošanos, partnerības iepirkuma līgumu vai koncesijas līgumu un tādēļ pasūtītājs, sabiedrisko pakalpojumu sniedzējs, publiskais partneris vai publiskā partnera pārstāvis ir vienpusēji atkāpies no iepirkuma līguma, vispārīgās vienošanās, partnerības iepirkuma līguma vai koncesijas līguma. Lai pārbaudītu, vai Pretendents nav izslēdzams no dalības iepirkumā šajā punktā minēto iemeslu dēļ, Pasūtītājs iegūst informāciju no savas lietvedības, Iepirkumu uzraudzības biroja publikāciju vadības sistēmā pieejamās informācijas vai citu pasūtītāju sniegtās informācijas.

16. Prasības profesionālās darbības veikšanā
16.1. Pretendentam vai, ja pretendents ir piegādātāju apvienība (turpmāk – apvienība) – visiem apvienības dalībniekiem, ir jābūt reģistrētiem Komercreģistrā vai, ja pretendents ir fiziskā persona, tad jābūt reģistrētam kā saimnieciskās darbības veicējam, vai, ja pretendents ir ārvalstu persona – reģistrētam atbilstoši attiecīgās valsts normatīvo aktu prasībām.
16.2. Ja pretendents ir apvienība, tad apvienības dalībniekiem ir jābūt noslēgtai vienošanās par katram apvienības dalībniekam nododamo izpildāmo darbu daļu procentos no piedāvātās kopējās iepirkuma līguma summas un šo darbu raksturojumu. Ja apvienība nolikumā noteiktajā kārtībā tiek atzīta par iepirkuma procedūras uzvarētāju un iegūst tiesības slēgt iepirkuma līgumu, tad apvienības dalībniekiem pirms iepirkuma līguma noslēgšanas jāizveido personālsabiedrība (pilnsabiedrība) vai jānoslēdz sabiedrības līgums, vienojoties par apvienības dalībnieku atbildības sadalījumu.

17. Prasības pretendenta tehniskajām un profesionālajām spējām
17.1. [bookmark: _Hlk80693881]Pretendentam vai, ja pretendents ir apvienība, tad vismaz viena no apvienības dalībniekam,  iepriekšējo 5 (piecu) gadu laikā (2021., 2022., 2023., 2024., 2025. un 2026. gadā līdz piedāvājuma iesniegšanas termiņa beigām) ir pieredze vismaz viena līguma izpildē, kura ietvaros ir veikta telpisko datu iegūšana un 3D lāzerskenēšana vismaz trim funkcionāli atšķirīgiem objektiem ar atšķirīgu telpisko struktūru (piem. ēkām, inženierbūvēm  un/vai infrastruktūras objektiem), ar nosacījumu, ka darbi ir pabeigti un nodoti pasūtītājam. Pieredze tiks uzskatīta par atbilstošu, ja minētie darbi tiks veikti viena vai vairāku līgumu ietvaros, tas ir, viena līguma ietvaros šajā punktā norādītie darbi būs veikti piemērām, ēkai, savukārt, cita līguma ietvaros, piemēram, inženierbūvēm un/vai infrastruktūras objektiem. 
Šai prasībai neatbilst pieredze, kas iegūta, izpildot līgumus, kuru ietvaros ir veikta  tikai lineāru infrastruktūras objektu (piemēram, autoceļu, dzelzceļu, tramvaja sliežu ceļu, cauruļvadu vai inženierkomunikāciju trašu) uzmērīšana.
17.2. Pretendenta, vai, ja pretendents ir apvienība, tad vismaz viena no apvienības dalībniekiem rīcībā ir speciālists, kurš līguma izpildē pildīs galvenā ģeodēzista pienākumus un kuram:
17.2.1. ir spēkā esošs sertifikāts ģeodēzisko darbu veikšanā, kurš izsniegts Ministru kabineta 2010. gada 1. novembra noteikumos Nr. 1011 “Personu sertificēšanas un sertificēto personu uzraudzības kārtība ģeodēzijā, zemes ierīcībā un zemes kadastrālajā uzmērīšanā” paredzētajā kārtībā. Par atbilstošu tiek uzskatīts arī citas ES/EEZ dalībvalsts izsniegts līdzvērtīgs profesionālās kvalifikācijas vai tiesību veikt attiecīgos ģeodēziskos darbus apliecinošs dokuments, ja Pretendents apliecina, ka līdz reglamentēto darbu uzsākšanai Latvijā tiks nodrošināta profesionālās kvalifikācijas atzīšana, deklarācija vai cita nepieciešamā atļauja;
17.2.2. iepriekšējo 5 (piecu) gadu laikā (2021., 2022., 2023., 2024., 2025. un 2026. gadā līdz piedāvājuma iesniegšanas termiņa beigām) ir pieredze telpisko datu iegūšanā un 3D lāzerskenēšanā kā galvenajam ģeodēzistam ar nosacījumu, ka līguma ietvaros speciālists pakalpojumu ir nodrošinājis:
17.2.2.1. vismaz 2 (diviem) funkcionāli atšķirīgiem objektiem ar atšķirīgu telpisko struktūru (piem., ēkām, inženierbūvēm un/vai infrastruktūras objektiem). Pieredze tiks uzskatīta par atbilstošu, ja minētie darbi tiks veikti viena vai vairāku līgumu ietvaros. Šai prasībai neatbilst pieredze, kas iegūta, izpildot līgumu, kura priekšmets ir tikai lineāru infrastruktūras objektu (piemēram, autoceļu, dzelzceļu, tramvaja sliežu ceļu, cauruļvadu vai inženierkomunikāciju trašu) uzmērīšana;
17.2.2.2. darbu veikšanas metodikas izstrādi vai ieviešanu;
17.2.2.3. 3D lāzerskenēšanas darbu organizēšanu (stacionārā, mobilā vai līdzvērtīgā tehnoloģijā);
17.2.2.4. iegūto datu apstrādi;
17.2.2.5. kvalitātes kontroli un precizitātes novērtēšanu;
17.2.2.6. datu pārbaudi, izmantojot neatkarīgu mērniecības metodi;
17.2.2.7. ka, darbi ir pabeigti un nodoti pasūtītājam.
17.3. Pretendenta, vai, ja pretendents ir apvienība, tad vismaz viena apvienības dalībnieka, rīcībā ir speciālists, kurš iepirkuma līguma izpildē pildīs lauku darba vadītāja pienākumus un kuram:
17.3.1. ir spēkā esošs sertifikāts ģeodēzisko darbu veikšanā, kurš izsniegts Ministru kabineta 2010. gada 1. novembra noteikumos Nr. 1011 “Personu sertificēšanas un sertificēto personu uzraudzības kārtība ģeodēzijā, zemes ierīcībā un zemes kadastrālajā uzmērīšanā” paredzētajā kārtībā. Par atbilstošu tiek uzskatīts arī citas ES/EEZ dalībvalsts izsniegts līdzvērtīgs profesionālās kvalifikācijas vai tiesību veikt attiecīgos ģeodēziskos darbus apliecinošs dokuments, ja Pretendents apliecina, ka līdz reglamentēto darbu uzsākšanai Latvijā tiks nodrošināta profesionālās kvalifikācijas atzīšana, deklarācija vai cita nepieciešamā atļauja;
17.3.2. iepriekšējo 5 (piecu) gadu laikā (2021., 2022., 2023., 2024., 2025. un 2026. gadā līdz piedāvājuma iesniegšanas termiņa beigām) ir pieredze telpisko datu iegūšanā un 3D lāzerskenēšanā kā darbu vadītājam, tajā skaitā, ir pieredze telpisko datu iegūšanas un apstrādes veikšanā, nodrošinot darbu izpildi saskaņā ar apstiprināto darbu veikšanas metodiku, projekta termiņiem un kvalitātes prasībām, ar nosacījumu, ka darbi ir pabeigti un nodoti pasūtītājam.
17.4. Ja pretendents (arī apvienība), lai apliecinātu, ka tā kvalifikācija atbilst nolikumā noteiktajām prasībām, balstās uz citas personas iespējām, jābūt šīs personas apliecinājumam vai vienošanai par sadarbību konkrētā līguma izpildē vai par nepieciešamo resursu nodošanu pretendenta rīcībā. Ja šajā punktā minētā persona ir ārvalstu persona, tai ir jābūt reģistrētai atbilstoši attiecīgās valsts normatīvo aktu prasībām.

V. PRETENDENTA ATLASES DOKUMENTI UN PIEDĀVĀJUMS
18. Pretendenta atlases dokumenti 
18.1. Lai noskaidrotu Pretendenta atbilstību Pasūtītāja izvirzītajām atlases prasībām, Pasūtītājs pārbaudīs par Pretendentu pieejamo informāciju publiskās datubāzēs. Pretendentam būs pienākums pēc Pasūtītāja pieprasījuma jebkurā iepirkuma procedūras stadijā iesniegt visus vai daļu no kvalifikāciju apliecinošajiem dokumentiem.
18.2. Kopā ar piedāvājumu pretendentam jāiesniedz šādi “Pretendentu dokumenti”:
18.2.1. Nolikuma 17.2.1. un 17.3.1. punktā norādīto sertifikātu kopijas. Ja speciālistam ir citas ES/EEZ dalībvalsts izsniegts līdzvērtīgs profesionālās kvalifikācijas apliecinošs dokuments, Pretendents, kopā ar šo dokumentu iesniedz apliecinājumu, ka līdz reglamentēto darbu uzsākšanai Latvijā tiks nodrošināta profesionālās kvalifikācijas atzīšana, deklarācija vai cita normatīvajos aktos noteiktā nepieciešamā atļauja.
18.2.2. Ārvalstu pretendentiem jāiesniedz kompetentas attiecīgās valsts institūcijas izsniegts dokuments, kas apliecina, ka pretendentam ir juridiskā rīcībspēja un tiesībspēja slēgt iepirkuma līgumu, ja attiecīgās valsts normatīvie akti paredz šāda dokumenta izsniegšanu;
18.2.3. Ārvalstu pretendentiem jāiesniedz izziņa, ja attiecīgās valsts normatīvie akti paredz šādu ziņu publisku reģistrēšanu, kas apliecina pretendenta amatpersonu pārstāvības tiesības;
18.2.4. Informācija par Pretendenta pieredzi iesniedzama, atbilstoši nolikuma 17.1. punktam, pēc šādas tabulas Nr.1:
Tabula Nr.1
	Nr.
	Pasūtītājs 
(pasūtītāja kontaktinformācija)
	Objekta nosaukums un īss apraksts (norādot trīs funkcionāli atšķirīgus objektus ar atšķirīgu telpisko struktūru; veiktos darbus (t. sk. telpisko datu iegūšana, 3D skenēšana)
 
	Līguma (darbu) izpildes periods 

	
	
	
	

	
	
	
	



18.2.5. Pretendentam jāiesniedz informāciju par piesaistītajiem speciālistiem un to pieredzi, atbilstoši nolikuma 17.2. pēc šādas tabulas Nr.2:
Tabula Nr.2
	Nr.
	Speciālista vārds un uzvārds 
	Objekta nosaukums un īss apraksts (norādot funkcionāli atšķirīgus objektus ar atšķirīgu telpisko struktūru; veiktos darbus (t. sk. telpisko datu iegūšana, 3D skenēšana, modelēšana, integrācija, utt.)
 
	Līguma (darbu) izpildes periods 

	
	
	
	

	
	
	
	


	un atbilstoši nolikuma 17.3. punktam, pēc šādas tabulas Nr.3:
Tabula Nr.3
	Nr.
	Speciālista vārds un uzvārds 
	Objekta nosaukums un īss apraksts (norādot veiktos darbus (t. sk. telpisko datu iegūšana, 3 D skenēšana un datu apstrāde, utt.)
 
	Līguma (darbu) izpildes periods 

	
	
	
	

	
	
	
	



18.2.6. Pretendentam obligāti jāpievieno darbu pasūtītāju atsauksmes par visiem sarakstā norādītajiem līgumiem (objektiem), kurās tas apliecina pretendenta un tā speciālistu pieredzi nolikuma 17.1. – 17.3.  punktā minēto darbu veikšanā (ja pretendents objektīvu iemeslu dēļ nevar iesniegt darbu pasūtītāja atsauksmes, jāiesniedz citi dokumenti, kas objektīvi apliecina pretendenta un tā speciālistu pieredzes atbilstību nolikuma prasībām).
18.2.7. Pretendents pievieno nolikuma 17.2. un 17.3. punktā norādīto speciālistu apliecinājumu par gatavību veikt attiecīgā speciālista pienākumus iepirkuma līguma ietvaros, ja pretendents tiek atzīts par iepirkuma uzvarētāju un pretendentam jānorāda, kāds būs tiesisko attiecību veids (darba līgums, uzņēmuma līgums, vai tml.) starp pretendentu un nolikuma 17.2. un 17.3. punktā norādīto speciālistu. 
18.3. Izziņas un citus dokumentus, kurus izsniedz Latvijas kompetentās institūcijas, Pasūtītājs pieņem un atzīst, ja tie izdoti ne agrāk kā 1 (vienu) mēnesi pirms iesniegšanas dienas, bet ārvalstu kompetento institūciju izsniegtās izziņas un citus dokumentus Pasūtītājs pieņem un atzīst, ja tie izdoti ne agrāk kā 6 (sešus) mēnešus pirms iesniegšanas dienas, ja izziņas vai dokumenta izdevējs nav norādījis īsāku tā derīguma termiņu.
18.4. Apliecinot atbilstību prasībām attiecībā uz Pretendenta tehniskajām un profesionālajām spējām, Pretendents var balstīties uz citu personu iespējām neatkarīgi no savstarpējo attiecību tiesiskā rakstura. Šādā gadījumā Pretendents pierāda Pasūtītājam, ka tā rīcībā būs nepieciešamie resursi, iesniedzot šo uzņēmēju apliecinājumu vai vienošanos par nepieciešamo resursu nodošanu Pretendenta rīcībā. Pretendents, lai apliecinātu profesionālo pieredzi vai Pasūtītāja prasībām atbilstoša personāla pieejamību, var balstīties uz citu personu iespējām tikai tad, ja šīs personas sniedz pakalpojumu, kura izpildei attiecīgās spējas ir nepieciešamas.
18.5. Pretendents savā piedāvājumā norāda visus tos apakšuzņēmējus vai apakšuzņēmēju apakšuzņēmējus, kuru sniedzamo pakalpojumu vērtība ir vismaz 10 000 EUR bez PVN, katram šādam apakšuzņēmējam izpildei nododamo iepirkuma līguma daļu, un pievieno vienošanos, kurā norādīti apakšuzņēmējam nododamo darbu veidi, šo darbu apjoms procentos no piedāvātās kopējās iepirkuma līguma cenas, un kurā apakšuzņēmējs apliecina gatavību veikt šos darbus, gadījumā, ja pretendents tiks atzīts par uzvarētāju. Apakšuzņēmēja sniedzamo pakalpojumu kopējo vērtību nosaka, ņemot vērā apakšuzņēmēja un visu attiecīgās iepirkuma procedūras ietvaros tā saistīto uzņēmumu sniedzamo pakalpojumu vērtību. Šā punkta izpratnē par saistīto uzņēmumu uzskata kapitālsabiedrību, kurā saskaņā ar koncerna statusu nosakošajiem normatīvajiem aktiem apakšuzņēmējam ir izšķirošā ietekme vai kurai ir izšķirošā ietekme apakšuzņēmējā, vai kapitālsabiedrību, kurā izšķirošā ietekme ir citai kapitālsabiedrībai, kurai vienlaikus ir izšķirošā ietekme attiecīgajā apakšuzņēmējā.
18.6. Pretendenta amatpersonas ar paraksta tiesībām izdota pilnvara, ja piedāvājumu neparaksta pretendenta amatpersona ar paraksta tiesībām. 

19. Tehniskais piedāvājums
19.1. Pretendentam jāsagatavo tehniskais piedāvājums, pamatojoties uz Tehniskās specifikācijas (1.pielikums) prasībām. Vispārīga norāde, ka Tehniskās specifikācijas prasības tiks izpildītas, bez piedāvātās pieejas un risinājuma apraksta netiks uzskatīta par pietiekamu. 
19.2. Pretendents tehniskajā piedāvājumā apraksta piedāvāto metodiku pakalpojumu izpildei atbilstoši Tehniskās specifikācijas prasībām, ietverot vismaz:
19.2.1. darbu organizēšanas un vadības pieeju, kā arī pienākumu sadalījumu starp iesaistītajiem speciālistiem;
19.2.2. datu iegūšanas, apstrādes, analīžu veikšanas, kvalitātes pārbaudes un nodevumu sagatavošanas secību;
19.2.3. metodes datu precizitātes, pilnīguma, savstarpējās savietojamības un atbilstības noteiktajiem formātiem nodrošināšanai;
19.2.4. vairāku vienlaikus veicamu darbu vai darba uzdevumu koordinēšanas pieeju;
19.2.5. sadarbības un informācijas apmaiņas kārtību ar Pasūtītāju, tostarp jautājumu, izmaiņu un neatbilstību risināšanu;
19.2.6. kvalitātes kontroles un korektīvo darbību veikšanas kārtību, ja konstatētas neatbilstības.
Metodikas aprakstam jābūt pietiekami konkrētam, lai Pasūtītājs varētu izvērtēt piedāvātās pieejas piemērotību, secīgumu un spēju nodrošināt Tehniskajā specifikācijā noteikto rezultātu sasniegšanu.
19.3. Tehniskajā piedāvājumā Pretendents iesniedz sākotnējo darbu izpildes programmu, kurā raksturo:
19.3.1. galvenos līguma izpildes posmus, to secību un savstarpējo saistību;
19.3.2. katra posma galvenās darbības, paredzamos termiņus un sasniedzamos rezultātus;
19.3.3. katrā darba posmā iesaistāmos personāla resursus, tehniskās iekārtas un programmatūras risinājumus;
19.3.4. kvalitātes kontroles, starpnodevumu iesniegšanas un saskaņošanas posmus;
19.3.5. būtiskākos termiņu un darbu izpildes riskus, kā arī to mazināšanas pasākumus.
Sākotnējā darbu izpildes programma iesniedzama tādā detalizācijas pakāpē, lai Pasūtītājs varētu izvērtēt pretendenta piedāvāto darbu organizāciju, resursu pietiekamību un spēju nodrošināt pakalpojumu izpildi noteiktajos termiņos.
Pēc Līguma noslēgšanas Izpildītājs, pamatojoties uz tehniskajā piedāvājumā ietverto metodiku un sākotnējo darbu izpildes programmu, 10 darbdienu laikā izstrādā un iesniedz Pasūtītājam saskaņošanai detalizētu darbu izpildes programmu.
19.4. Pretendents tehniskajā piedāvājumā norāda Pakalpojumu izpildei paredzētās iekārtas, to tehniskos parametrus, skaitu, savstarpējo integrāciju un pieejamību visā līguma izpildes laikā. Iekārtu veiktspēja jāapraksta atbilstoši paredzētajam darba režīmam, norādot to skaitu, savstarpējo integrāciju un kopējos sistēmas darbības parametrus, kā arī pamatojot spēju nodrošināt Tehniskajā specifikācijā noteiktās precizitātes, datu kvalitātes, darbu apjoma un izpildes termiņu prasības. Piedāvājumam pievieno būtiskāko iekārtu ražotāju tehniskās datu lapas vai iekārtas tehnisko specifikāciju.
19.5. Pretendents tehniskajā piedāvājumā norāda Pakalpojumu izpildei paredzēto programmatūru, tās versiju, funkcionalitāti, atbalstītos datu formātus, licenču pieejamību un izmantošanu katrā darbu izpildes posmā.
Programmatūras veiktspēja un savstarpējā integrācija jāpamato atbilstoši paredzētajam datu apjomam, Tehniskajā specifikācijā noteiktajiem darbiem, nodevumiem un izpildes termiņiem.
19.6. Pretendents iesniedz darbu izpildes grafiku, atbilstoši Finanšu piedāvājuma formā norādītajam darbu apjomam un ievērojot, ka iepirkuma līguma darbības termiņš ir līdz 6 mēnešiem no līguma noslēgšanas dienas. 

20. Finanšu piedāvājums
20.1. Finanšu piedāvājums jāsagatavo saskaņā ar Finanšu piedāvājuma formu (3.pielikums). 
20.2. Pretendentam jāiekļauj cenās visas nodevas, nodokļi un pārējās izmaksas, kuras ir nepieciešamas un saistošas uzņēmējam. Cenās jāiekļauj arī pieskaitāmie izdevumi un pārējās izmaksas, lai nodrošinātu visa darba procesa izpildi. Vienību cenās nav jāiekļauj pievienotās vērtības nodoklis (PVN). 
20.3. Finanšu piedāvājumā visām vienību cenām un izmaksām jābūt norādītām euro un ar precizitāti 2 (divas) zīmes aiz komata.
20.4. Piedāvājumā nedrīkst būt svītrojumi, labojumi. 

VI. PIEDĀVĀJUMU VĒRTĒŠANA
21. Piedāvājumu vērtēšanas kārtība
21.1. Visus ar iepirkuma procedūras norisi saistītos jautājumus risina Pasūtītāja izveidota Iepirkuma komisija. 
21.2. No sākuma Iepirkuma komisija veic piedāvājumu noformējuma pārbaudi, kuras laikā iepirkuma komisija izvērtē, vai piedāvājums sagatavots un noformēts atbilstoši iepirkuma procedūras nolikuma II sadaļas prasībām. Ja piedāvājums neatbilst prasībām, Iepirkuma komisijai, izvērtējot neatbilstību būtiskumu un ievērojot samērīguma principu, ir tiesības to noraidīt, un turpmākajā iepirkuma procedūrā tas tālāk netiek vērtēts.
21.3. Iepirkuma komisija pārbauda, vai Pretendents, tā darbinieks vai Pretendenta piedāvājumā norādītā persona nav konsultējusi vai citādi bijusi iesaistīta iepirkuma procedūras dokumentu sagatavošanā. Ja Pretendents, tā darbinieki vai Pretendenta piedāvājumā norādītā persona ir konsultējusi vai citādi bijusi iesaistīta iepirkuma procedūras sagatavošanā un ja šis apstāklis piegādātājam dod priekšrocības iepirkuma procedūrā, tādējādi kavējot, ierobežojot vai deformējot konkurenci, attiecīgā Pretendenta piedāvājums tiek noraidīts. Iepirkuma komisija, konstatējot minētos apstākļus, pirms iespējamās Pretendenta noraidīšanas ļauj tam pierādīt, ka nav tādu apstākļu, kas attiecīgajam piegādātājam dotu jebkādas priekšrocības iepirkuma procedūrā, tādējādi kavējot, ierobežojot vai deformējot konkurenci.
21.4. Iepirkuma komisija veic pretendenta tehniskā piedāvājuma atbilstības pārbaudi iepirkuma procedūras nolikuma prasībām. Ja pretendenta tehniskais piedāvājums neatbilst iepirkuma procedūras nolikuma prasībām, pretendents tiek izslēgts no turpmākās dalības iepirkuma procedūrā un tā piedāvājums tālāk netiek izskatīts.
21.5. Izvērtējot pretendenta finanšu piedāvājumu, Iepirkuma komisija pārbauda tā atbilstību iepirkuma procedūras nolikuma prasībām, kā arī pārbauda, vai pretendenta finanšu piedāvājumā nav aritmētisku kļūdu. Ja finanšu piedāvājums neatbilst iepirkuma procedūras nolikuma prasībām, pretendents tiek izslēgts no turpmākās dalības iepirkuma procedūrā un tā piedāvājums tālāk netiek izskatīts. Iepirkuma komisija, konstatējot aritmētiskās kļūdas, šīs kļūdas izlabo un informē pretendentu par aritmētisko kļūdu labojumu un laboto piedāvājuma summu. Aritmētisko kļūdu labojumi tiek veikti izejot no fakta, ka piedāvājumā pareizi ir norādīta katras vienības cena. Novērtējot un salīdzinot piedāvājumus, kuros bijušas aritmētiskas kļūdas, Iepirkuma komisija ņem vērā izlabotās cenas.
21.6. Iepirkuma komisija izvērtē, vai piedāvājums neatbilst šķietami nepamatoti lēta piedāvājuma pazīmēm. Ja Iepirkuma komisija konstatē, ka varētu būt saņemts šķietami nepamatoti lēts piedāvājums, tā pieprasa pretendentam detalizētu paskaidrojumu par būtiskajiem piedāvājuma nosacījumiem saskaņā ar Sabiedrisko pakalpojumu sniedzēju iepirkuma likuma 59.pantu.
21.7. Iepirkuma komisija veic pretendenta kvalifikācijas pārbaudi, vadoties no pretendenta iesniegtajiem pretendentu atlases dokumentiem, kā arī pārbaudot pretendentu atbilstību nolikumā izvirzītajām prasībām publiski pieejamās datubāzēs. Ja pretendents neatbilst iepirkuma procedūras nolikumā norādītajām pretendenta atlases prasībām, pretendents tiek izslēgts no turpmākās dalības iepirkuma procedūrā.
21.8. Iepirkuma komisija ir tiesīga pretendentu kvalifikācijas, tehnisko un finanšu piedāvājumu atbilstības pārbaudi veikt tikai tam pretendentam, kuram būtu piešķiramas iepirkuma līguma slēgšanas tiesības.
21.9. Iepirkuma komisija attiecībā uz Pretendentu, kuram būtu piešķiramas iepirkuma līguma slēgšanas tiesības, pārbauda tā atbilstību Starptautisko un Latvijas Republikas nacionālo sankciju likuma prasībām. 

22. Piedāvājuma izvēles kritērijs
22.1. Piedāvājuma izvēles kritērijs ir nolikuma prasībām atbilstošs un saimnieciski visizdevīgākais piedāvājums. 
22.2. Saimnieciski visizdevīgākā piedāvājuma vērtēšanas kritēriji un to skaitliskās vērtības:

	Saimnieciski visizdevīgākā piedāvājuma novērtēšanas kritēriji
	Maksimālā skaitliskā vērtība

	PC
	Piedāvājuma cena EUR bez PVN (atbilstošo 3. pielikumā “Finanšu piedāvājums” pretendenta norādītajai kopējai cenai).
	84 punkti

	K1
	Kvalitātes kritērijs – saskaņā ar nolikuma 17.2. punkta prasību pretendenta piedāvātajam galvenajam ģeodēzistam ne vairāk kā 5 (piecos) iepriekšējos gados (kā arī periodā līdz piedāvājumu iesniegšanas brīdim) ir pieredze nolikuma 17.2. punktā norādītā līguma izpildē ar nosacījumu, ka šī līguma ietvaros pakalpojumi ir sniegti sliežu infrastruktūras objektiem.



	                         16 punkti

Par katru līgumu, kas atbilst K1 kritērijā norādītajam, Pretendentam tiek piešķirti  8 punkti, nepārsniedzot maksimāli 16 punktus.

Ja Pretendenta piedāvātajam galvenajam ģeodēzistam nav  K1 kritērijā norādītā pieredzi, Pretendentam tiek piešķirti 0 punkti.


	N
	Maksimālais punktu skaits
	100

	Katra iesniegta piedāvājuma kopējais novērtējums (N) tiks aprēķināts pēc formulas: 
N=PC + K1
Punkti kritērijā PC "Piedāvājuma cena" (bez PVN) tiek aprēķināti saskaņā ar šādu formulu:
                                                        PC=(ZPC/VPC)*84,
kur ZPC-zemākā piedāvājuma cena bez PVN,
VPC- vērtējamā pretendenta piedāvājuma cena euro bez PVN.



22.3. Katrs piedāvājums tiek vērtēts saskaņā ar nolikuma 22.2.punktā noteiktajiem kritērijiem, piešķirot katram piedāvājumam atbilstošu punktu skaitu, ar precizitāti 2 (divas) zīmes aiz komata.
22.4. Par saimnieciski visizdevīgāko piedāvājumu Iepirkuma komisija atzīst piedāvājumu, kurš kopsummā iegūst visaugstāko novērtējumu, un kurš atbilst nolikuma prasībām;
22.5. Ja divu vai vairāku piedāvājumu novērtējums ir vienāds, izšķirošais piedāvājuma izvēles kritērijs ir kvalitātes kritērijā “K1” norādītais augstākais punktu skaits. Ja tomēr iepriekšējā teikumā minētajā kritērijā diviem vai vairāk Pretendentiem ir piešķirts vienāds punktu skaits, Komisija izvēlas to pretendentu, kura piedāvājuma cena ir zemākā.


23. Lēmumu pieņemšanas kārtība un pretendentu informēšana
23.1. Iepirkuma komisija lēmumus pieņem sēdēs. Iepirkuma komisija ir lemttiesīga, ja tās sēdē piedalās vismaz divas trešdaļas Iepirkuma komisijas locekļu, bet ne mazāk kā trīs locekļi.
23.2. Komisija lēmumu par iepirkuma procedūras rezultātiem pieņem ar balsu vairākumu. Ja Komisijas locekļu balsis sadalās vienādi, izšķirošā ir komisijas priekšsēdētāja balss. Iepirkuma komisijas loceklis nevar atturēties no lēmuma pieņemšanas.
23.3. Lēmumu par iepirkuma procedūras rezultātiem pieņem Iepirkuma komisija saskaņā ar nolikuma 22.punktā noteikto piedāvājumu izvēles kritēriju.
23.4. Iepirkuma komisija var jebkurā brīdī pārtraukt iepirkuma procedūru, ja tam ir objektīvs iemesls.
23.5.  Pēc lēmuma pieņemšanas visi Pretendenti 5 (piecu) darba dienu laikā tiek informēti par pieņemto lēmumu iepirkuma procedūrā, informāciju nosūtot pa pastu vai elektroniski, izmantojot drošu elektronisko parakstu vai pievienojot elektroniskajam pastam skenētu dokumentu, vai nododot personīgi.

24. Iepirkuma līguma noslēgšana
24.1.  Iepirkuma komisijas lēmums un paziņojums par iepirkuma procedūras uzvarētāju, ar kuru tiks slēgts iepirkuma līgums, ir pamats iepirkuma līgumu sagatavošanai. Iepirkuma Līgums tiek slēgts uz Pretendenta piedāvājuma pamata atbilstoši līguma projektam, kas pievienots nolikumam kā 4. pielikums.
24.2.  Ja izraudzītais Pretendents atsakās slēgt iepirkuma līgumu ar Pasūtītāju vai neparaksta to 5 (piecu) darba dienu laikā pēc iepirkuma līguma saņemšanas (neparakstīšana šādā gadījumā tiek uzskatīta par atsacīšanos slēgt iepirkuma līgumu), Iepirkuma komisija pieņem lēmumu slēgt iepirkuma līgumu ar nākamo Pretendentu, kurš iesniedzis iepirkuma procedūras  nolikumam atbilstošu saimnieciski visizdevīgāko piedāvājumu, vai pārtraukt iepirkuma procedūru, neizvēloties nevienu piedāvājumu.
24.3. Ja tiek pieņemts lēmums slēgt iepirkuma līgumu ar nākamo Pretendentu, kurš piedāvājis nolikumam atbilstošu saimnieciski visizdevīgāko piedāvājumu, bet tas atsakās slēgt iepirkuma līgumu vai neparaksta to 5 (piecu) darba dienu laikā pēc iepirkuma līguma saņemšanas, Pasūtītājs pieņem lēmumu pārtraukt iepirkuma procedūru, neizvēloties nevienu piedāvājumu.

25. PIELIKUMI
1. pielikums – Tehniskā specifikācija (atsevišķā failā);
2. pielikums –  Pieteikuma forma;
3.pielikums –   Finanšu piedāvājuma forma (atsevišķā failā);
4.pielikums –   Iepirkuma līguma projekts.

RP SIA “Rīgas satiksme” 
Iepirkumu komisijas priekšsēdētāja
K.Meiberga




1.pielikums
“Sliežu ceļa un kontakttīkla infrastruktūras digitalizācija”
Identifikācijas Nr.RS/2026/68

TEHNISKĀ SPECIFIKĀCIJA
(atsevišķā failā) 












































2.pielikums
“Sliežu ceļa un kontakttīkla infrastruktūras digitalizācija”
Identifikācijas Nr. RS/2026/68

PIETEIKUMA FORMA
Pieteikums
Iepirkuma procedūrā  “Sliežu ceļa un kontakttīkla infrastruktūras digitalizācija”
identifikācijas Nr. RS/2026/68

1. IESNIEDZA
	Uzņēmuma pilns nosaukums
	

	Uzņēmuma reģistrācijas numurs un datums
	

	Juridiskā adrese
	

	Faktiskā adrese
	

	Bankas rekvizīti
	



2. KONTAKTPERSONA
	Vārds, uzvārds
	

	Tālruņa numurs
	

	E-pasta adrese
	



3. PIETEIKUMS
Iepazinušies ar Iepirkuma procedūras nolikumu un tā pielikumiem, mēs atbilstoši nolikuma prasībām iesniedzam piedāvājumu Iepirkuma procedūrā un apliecinām savu atbilstību Iepirkuma procedūras nolikuma prasībām.
Iesniedzot piedāvājumu, mēs apliecinām, ka esam iepazinušies ar Iepirkuma procedūras dokumentos noteiktajām prasībām, sapratuši tās un pilnībā piekrituši visiem noteikumiem, kā arī garantējam sniegto ziņu un dokumentu patiesumu un precizitāti. Apņemamies līguma piešķiršanas gadījumā pildīt visus Iepirkuma procedūras nolikumam pievienotā līguma projektā noteiktos nosacījumus. 
Ar šo piedāvājumu mēs apstiprinām, ka mūsu piedāvājums ir spēkā 120 dienas no piedāvājumu iesniegšanas termiņa beigām.
Informējam, ka uzņēmuma patiesais labuma guvējs ir -_________________ [footnoteRef:2] [2:  Pretendentam pieteikumā jānorāda tā patiesais labuma guvējs saskaņā ar Noziedzīgi iegūtu līdzekļu legalizācijas un terorisma un proliferācijas finansēšanas novēršanas likuma regulējumu. ] 

Apliecinām, ka Pretendenta pārstāvētā uzņēmumā īpašumtiesības vairāk nekā 50% apmērā tieši vai netieši nepieder:
-	juridiskajai personai, vienībai vai struktūrai, kura reģistrēta Krievijas Federācijā; 
-	fiziskajai personai Krievijas pilsonim, vai fiziskās personas dubultpilsonības gadījumā viena no pilsonībām  ir Krievijas Federācijas pilsonība;
-	fiziskajai personai, kas dzīvo Krievijas Federācijā.



Kā arī apliecinu, ka plānotais darījums ar Pasūtītāju nenotiek iepriekš minēto personu vārdā vai vadībā[footnoteRef:3]. [3: Apliecinājumā minētā informācija ir nepieciešama RPSIA “Rīgas satiksme”, lai izpildītu Noziedzīgi iegūtu līdzekļu legalizācijas un terorisma un proliferācijas finansēšanas novēršanas un Starptautisko un Latvijas Republikas nacionālo sankciju likumu un ES Padomes Regulas Nr. 833/2014 “Par ierobežojošiem pasākumiem saistībā ar Krievijas darbībām, kas destabilizē situāciju Ukrainā” prasības, un, ja RPSIA “Rīgas satiksme” neiegūst likumā noteikto klienta izpētes prasību izpildei nepieciešamo patieso informāciju un dokumentus apjomā, kas tam ļauj veikt pārbaudi pēc būtības, RPSIA “Rīgas satiksme”  ir tiesīgā neuzsākt vai izbeigt darījuma attiecības ar darījuma partneri. 
] 

Paraksta pretendenta pārstāvis ar pārstāvības tiesībām vai tā pilnvarota persona:

	Vārds, uzvārds
	

	Amats
	

	Paraksts
	

	Datums
	





3.pielikums
“Sliežu ceļa un kontakttīkla infrastruktūras digitalizācija”
Identifikācijas Nr. RS/2026/68


FINANŠU PIEDĀVĀJUMA FORMA
(atsevišķā failā)



4. pielikums
“Sliežu ceļa un kontakttīkla infrastruktūras digitalizācija”
Identifikācijas Nr. RS/2026/68


LĪGUMA PROJEKTS
LĪGUMS Nr.__
Rīgā, 
Datums skatāms laika zīmogā

Rīgas pašvaldības sabiedrība ar ierobežotu atbildību “Rīgas satiksme”, vienotās reģistrācijas nr. 40003619950, tās _________________________________ personā, kura rīkojas saskaņā ar valdes lēmumu, turpmāk – Pasūtītājs, no vienas puses un
_______________, vienotais reģistrācijas nr. ___________, tās ___________ personā, kurš rīkojas saskaņā ar _______________________, turpmāk – Izpildītājs, no otras puses, abi kopā turpmāk – Puses, pamatojoties uz Pasūtītāja organizētās iepirkuma procedūras “Sliežu ceļa un kontakttīkla infrastruktūras digitalizācija” identifikācijas Nr. RS/2026/68,  rezultātiem, noslēdza šādu līgumu (turpmāk – Līgums):

1. Līguma priekšmets
1.1.  Pasūtītājs uzdod, un Izpildītājs apņemas veikt tramvaju un trolejbusu infrastruktūras,  kas ietver sliežu ceļa un kontakttīkla infrastruktūru, digitalizāciju un licences piegādi (turpmāk – Darbus), ievērojot Līguma __.pielikumā “Tehniskajā specifikācijā” (turpmāk – Tehniskā specifikācija) noteiktās prasības un iepirkuma procedūrā iesniegto Tehnisko piedāvājumu, Latvijas Republikā spēkā esošos normatīvos aktus un Līguma __.pielikumā ietverto finanšu piedāvājumu. Finanšu piedāvājuma 6. pozīcijā “Iespējamu papildu trolejbusu poligonu izveide” un 7. pozīcijā “Iespējamu papildu tramvaju sliežu ceļa un kontakttīkla  poligonu izveide” norādītos darbus Izpildītājs veic pēc Pasūtītāja pieprasījuma, kas tiek nosūtīts uz Izpildītāja pilnvarotās personas e-pastu. Pasūtītājam nav pienākums pasūtīt visu Finanšu piedāvājuma 6. un 7. pozīcijā norādīto apjomu. 
1.2. Risku par Līgumā neparedzētiem darbiem, kas nepieciešami Līguma pilnīgai izpildei attiecībā uz Darbu izpildi, uzņemas Izpildītājs.
1.3. Risku par Līgumā neparedzētiem darbiem, kas nepieciešami Līguma pilnīgai izpildei, uzņemas Pasūtītājs, ja:
1.3.1. neparedzēto darbu nepieciešamība ir radusies tādu no Pušu gribas neatkarīgu apstākļu dēļ, kurus Puses, slēdzot Līgumu, nevarēja paredzēt;
1.3.2. neparedzētie darbi ir ierosināti pēc Pasūtītāja iniciatīvas, precizējot vai papildinot Līguma priekšmetu;
1.3.3. Līgumā iekļautie darbi, no Izpildītāja gribas neatkarīgu iemeslu dēļ nav izpildāmi, ja netiek veikti neparedzēti darbi.
1.4. Līguma 1.3. punkts nav attiecināms uz tādiem darbiem, kas rodas vai tiek identificēti pakalpojuma sniegšanas gaitā un kurus Izpildītājs varēja vai tam vajadzēja paredzēt pirms Līguma noslēgšanas. 

2. Līguma summa un norēķinu kārtība
2.1. [bookmark: _Hlk144304580][bookmark: _Hlk504651818]Līguma kopējā summa ir EUR ________,___  (___________ euro un ____ centi) bez pievienotās vērtības nodokļa (turpmāk – PVN). PVN tiek piemērots normatīvajos aktos noteiktajā apmērā un kārtībā.
2.2. Pasūtītājs Līguma 1.punktā noteikto Darbu apmaksu veic pēc katra Finanšu piedāvājuma attiecīgajā pozīcijā norādītā Darba pabeigšanas un nodevuma iesniegšanas Pasūtītājam un pieņemšanas un nodošanas akta abpusējas parakstīšanas, saskaņā ar Finanšu piedāvājumā norādītajām cenām un pamatojoties uz Izpildītāja iesniegto rēķinu.
2.3. Pasūtītājs rēķinu apmaksā 30 (trīsdesmit) dienu laikā no pieņemšanas un nodošanas akta abpusējas parakstīšanas un rēķina saņemšanas brīža, pārskaitot attiecīgo summu uz Izpildītāja norādīto bankas kontu.
2.4. Izpildītājs elektroniski sagatavotus rēķinus nosūta uz Pasūtītāja elektronisko pasta adresi: rekini@rigassatiksme.lv. Puses piekrīt, ka rēķins ir sagatavojams un nosūtāms elektroniski. Par rēķina saņemšanas dienu tiek uzskatīta tā diena, kurā rēķins ir nosūtīts.
2.5. Pasūtītājs neatbild par maksājuma nokavējumu, kas radies kredītiestāžu iekšējo darījumu rezultātā, ja maksājumi kredītiestādē iemaksāti savlaicīgi.

3. Līguma darbības termiņš 
3.1. Līgums stājas spēkā ar tā abpusējas parakstīšanas dienu un ir spēkā līdz Pušu saistību pilnīgai izpildei.
3.2. Izpildītājs Līgumā paredzētos Darbus veic Kalendārajā grafikā norādītajos termiņos, bet ne ilgāk kā 6 (sešu) mēnešu laikā skaitot no nākamās dienas pēc Līguma abpusējas parakstīšanas dienas. 
3.3.  Pasūtītājs var pagarināt noteiktos Darbu veikšanas termiņus, ja rodas objektīvi apstākļi, kas nepieļauj veikt Darbus atbilstoši Līguma prasībām vai Līgumā norādītājos termiņos. 
3.4.   Darbu izpildes termiņā netiek ieskatīts laiks, kurā Darbus nav iespējams veikt sakarā ar Darbu veikšanai nelabvēlīgo meteoroloģisko apstākļu iestāšanos, ar nosacījumu, ka nelabvēlīgo meteoroloģisko apstākļu iestāšanās sākums un beigas tiek fiksēti ar aktiem, kurus paraksta Izpildītāja un Pasūtītāja pārstāvis.
4. PIENĀKUMI UN TIESĪBAS
4.1. Izpildītāja pienākumi:
4.1.1. veikt Darbus saskaņā ar Tehniskajā specifikācijā noteiktajām prasībām, atbilstoši Līguma nosacījumiem un noteikumiem un Latvijas Republikā spēkā esošiem normatīvajiem aktiem, kas saistīti ar Līguma izpildi;
4.1.2. 5 (piecu) darba dienu laikā pēc Līguma abpusējas parakstīšanas iesniegt Pasūtītājam saskaņošanai aktualizēto Darbu izpildes Kalendāro grafiku;
4.1.3. pēc Līguma noslēgšanas Izpildītājs, pamatojoties uz tehniskajā piedāvājumā ietverto metodiku un sākotnējo darbu izpildes programmu, 10 (desmit) darba dienu laikā izstrādā un iesniedz Pasūtītājam saskaņošanai detalizētu darbu izpildes programmu;
4.1.4. nepieciešamības gadījumā uzrādīt Pasūtītājam visas nepieciešamās speciālās atļaujas, licences vai sertifikātus Līgumā noteikto Darbu veikšanai;
4.1.5. kvalitatīvi izpildīt Darbus Līgumā noteiktajos termiņos;
4.1.6. ja Izpildītājam kļūst zināmi jebkādi apstākļi, kuru dēļ Izpildītājs nespēs iekļauties Līgumā paredzētajos Darbu veikšanas termiņos, tam nekavējoties jāiesniedz par minēto Pasūtītājam rakstveida paziņojums, kurā jānorāda kavējuma iemesls, norādot pasākumus, kuri būtu veicami, lai novērstu kavējuma iemeslus vai arī nepieciešamību pagarināt izpildes termiņus.
4.1.7. ja  Izpildītājs neveic Darbus atbilstoši Līguma noteikumiem, Izpildītāja pienākums ir par saviem līdzekļiem iespējami īsākā laikā, bet ne vēlāk kā 10 (desmit) darba dienu laikā no trūkumu vai neatbilstību konstatēšanas brīža novērst Pasūtītāja konstatētos trūkumus vai neatbilstības Līguma izpildē, kas radušās Izpildītāja  vainas dēļ;
4.1.8. pēc Pasūtītāja pieprasījuma 3 (trīs) darba dienu laikā no pieprasījuma saņemšanas sniegt Pasūtītājam informāciju vai atskaiti par Līguma saistību izpildi;
4.1.9. atbildēt par visiem zaudējumiem, kas saistīti ar nekvalitatīvu vai Līgumam vai normatīvajiem aktiem neatbilstoši veiktu Darbu;
4.1.10. Izpildītājs, veicot Darbu, ievēro Līguma noteikumus, Tehnisko specifikāciju, Latvijas Republikā spēkā esošos normatīvos aktus ugunsdrošības prasību un darba drošības noteikumu ievērošanā;
4.1.11. Izpildītājs kopā ar Darba nodevumiem Pasūtītājam nodod visas Izpildītājam piederošās autora mantiskās tiesības uz Līguma izpildes rezultātā radītajiem darba rezultātiem, ciktāl tie ir autortiesību vai citu intelektuālā īpašuma tiesību objekti;
4.1.12. nodrošināt Darbiem 12 (divpadsmit) mēnešus garantiju (turpmāk – Garantiju) no dienas, kad ir iesniegti visi Līgumā paredzētie nodevumi par visām Finanšu piedāvājumā norādītajām pozīcijām. Garantijas laikā Izpildītājs pilnībā novērš garantijas pieteikumā fiksētās problēmas un/vai nepilnības par saviem līdzekļiem un saviem spēkiem un pieteikumā norādītajā termiņā.
4.1.13. Izpildītājs, veicot Darbus, ievēro Līguma noteikumus un Latvijas Republikā spēkā esošos normatīvos aktus ugunsdrošības prasību, darba drošības un vides aizsardzības noteikumu ievērošanā, Pasūtītāja izstrādātos noteikumus “DARBA DROŠĪBAS UN VIDES AIZSARDZĪBAS NOTEIKUMI PAKALPOJUMU SNIEDZĒJIEM, PIEGĀDĀTĀJIEM UN BŪVDARBU VEICĒJIEM” (Līguma __ pielikums), kā arī uzņemas atbildību par sekām, kas varētu iestāties spēkā esošo normatīvo aktu neievērošanas vai nepienācīgas ievērošanas rezultātā.

4.2. Izpildītāja tiesības:
4.2.1. saņemt samaksu no Pasūtītāja par Izpildītāja veiktu un Pasūtītāja pieņemtu Darbu saskaņā ar Līguma noteikumiem;
4.2.2. saņemt no Pasūtītāja Līguma izpildei nepieciešamo informāciju, ko Pasūtītājs nodrošina saskaņā ar Līguma noteikumiem.

4.3.  Pasūtītāja pienākumi:
4.3.1. saskaņot izpildītos Darbus vai sniegt Izpildītājam motivētus iebildumus par nesaskaņošanu, parakstīt pieņemšanas un nodošanas aktu vai sniegt Izpildītājam motivētus iebildumus par nepilnībām.
4.3.2. savlaicīgi un pilnā apjomā apmaksāt Izpildītājam par  kvalitatīvi veikto un Pasūtītāja pieņemto Darbu saskaņā ar Līguma noteikumiem.

4.4. Pasūtītāja tiesības:
4.4.1. Līguma izpildes laikā kontrolēt Izpildītāja Līguma saistību izpildi, pieprasīt no Izpildītāja informāciju par līgumsaistību izpildi;
4.4.2. pieprasīt, lai Izpildītājs par saviem līdzekļiem novērš Darbu izpildē pieļautos vai pēc tā izpildes konstatētos trūkumus vai nepilnības, kas radušās Izpildītāja vainas dēļ, iespējami īsākā laikā, bet ne vēlāk kā 10 (desmit) darba dienu laikā no trūkumu vai nepilnību konstatēšanas brīža;
4.4.3. nepieņemt veikto Darbu, ja Pasūtītājs konstatē, ka Darbi ir veikti nekvalitatīvi, nepilnīgi, neatbilstoši Līguma un normatīvo aktu noteikumiem; 
4.4.4. Darba rezultātus (nodevumus) neierobežoti izmantot, reproducēt, pārveidot, papildināt, aktualizēt, apstrādāt, integrēt citās sistēmās un datubāzēs, kā arī nodot vai padarīt tos pieejamus trešajām personām Pasūtītāja funkciju nodrošināšanai, bez papildu atlīdzības Izpildītājam.  Izpildītājs nodrošina, ka Pasūtītājam ir visas nepieciešamās tiesības izmantot līguma izpildes rezultātā iegūtos datus, materiālus un citus darba rezultātus (nodevumus) un samaksa par minēto tiesību nodošanu ir iekļauta Līguma cenā.

5. [bookmark: _Toc140468125]PERSONĀLA UN APAKŠUZŅĒMĒJA NOMAIŅA
5.1. Izpildītājs nav tiesīgs bez saskaņošanas ar Pasūtītāju veikt iepirkuma piedāvājumā norādītā personāla un apakšuzņēmēju nomaiņu un iesaistīt papildu apakšuzņēmējus Līguma izpildē. 
5.2. Līguma izpildē iesaistītais iepirkuma procedūras piedāvājumā norādītais personāls:
5.2.1. Galvenais ģeodēzists ________
5.2.2. Lauku darba vadītājs ________
5.3. Pasūtītājs nepiekrīt piedāvājumā norādītā personāla nomaiņai, ja piedāvātais personāls neatbilst iepirkuma procedūras dokumentos noteiktajām personālam izvirzītajām prasībām.
5.4. Pasūtītājs pieņem lēmumu atļaut vai atteikt Izpildītāja personāla vai apakšuzņēmēju nomaiņu vai jaunu apakšuzņēmēju iesaistīšanu Līguma izpildē iespējami īsā laikā, bet ne vēlāk kā piecu darbdienu laikā pēc tam, kad ir saņēmis visu informāciju un dokumentus, kas nepieciešami lēmuma pieņemšanai.

6. DARBU PIEŅEMŠANAS  UN NODOŠANAS KĀRTĪBA
6.1. Pabeidzot Darbus vai kādu to daļu, Izpildītājs iesniedz Pasūtītājam Līgumā paredzēto nodevumu par katru Finanšu piedāvājumā norādīto pozīciju un pieņemšanas un nodošanas aktu.
6.2. Darbi pilnībā ir izpildīti ar to brīdi, kad Pasūtītāja pilnvarotais pārstāvis un Izpildītāja pilnvarotais pārstāvis ir parakstījuši attiecīgo pieņemšanas un nodošanas aktu.
6.3. Pasūtītāja pilnvarotais pārstāvis pēc tam, kad Izpildītājs ir pabeidzis Darbus vai to daļu un iesniedzis nodevumu, veic pārbaudi par Finanšu piedāvājuma attiecīgās pozīcijas izpildīto Darbu. Ja Pasūtītāja pilnvarotais pārstāvis pārbaudot konstatē, ka Darbi (vai to attiecīgā daļa) atbilst Līguma noteikumiem, tas paraksta pieņemšanas un nodošanas aktu. Ja Pasūtītāja pilnvarotais pārstāvis pārbaudot konstatē, ka Darbi (vai to attiecīgā daļa) neatbilst Līguma noteikumiem, tas sagatavo un iesniedz Izpildītājam aktu, kurā norāda konstatētos trūkumus un nepilnības (Defektu akts), un nodod to Izpildītājam.
6.4. Pēc Defektu akta saņemšanas Izpildītājs 5 (piecu) darba dienu laikā par saviem līdzekļiem novērš Defektu aktā norādītos trūkumus un nepilnības.  Ja šajā punktā norādītajā termiņā trūkumus objektīvu iemeslu dēļ novērst nevar, Izpildītājs iesniedz Pasūtītājam pamatojumu un Puses ir tiesīgas vienoties par garāku trūkumu novēršanas termiņu.

7. PUŠU ATBILDĪBA
7.1. Ja Pasūtītājs nesamaksā Izpildītājam noteiktajā termiņā, Izpildītājam ir tiesības pieprasīt Pasūtītājam maksāt līgumsodu 0,1% (nulle, komats, vienu procentu) apmērā no apmaksājamās summas par katru nokavēto darba dienu, bet ne vairāk kā 10% (desmit procenti) no neizpildīto saistību summas.
7.2. Ja Izpildītājs neievēro Līgumā un kalendārajā grafikā norādīto Darbu izpildes termiņus, Pasūtītājam ir tiesības pieprasīt Izpildītājam maksāt līgumsodu 0,1% (nulle, komats, vienu procentu) apmērā no savlaicīgi neizpildīto saistību summas (no attiecīgās Finanšu piedāvājuma pozīcijas summas) par katru nokavēto dienu, bet ne vairāk kā 10% (desmit procenti) no neizpildīto saistību summas.
7.3. Ja Izpildītājs neievēro Līguma 4.1.12. punktā norādīto un nenovērš garantijas pieteikumā fiksētās problēmas un/vai nepilnības garantijas pieteikumā norādītajā termiņā, Pasūtītājam ir tiesības pieprasīt Izpildītājam maksāt līgumsodu 0,1% (nulle, komats, vienu procentu) apmērā no to Darbu vērtības, attiecībā uz kurām nav novērstas garantijas problēmas/nepilnības par katru nokavēto dienu, bet ne vairāk kā 10% (desmit procenti) no neizpildīto saistību summas.
7.4. Par Līguma 5.2. punktā norādītā personāla vai apakšuzņēmēja nomaiņas vai piesaistes kārtības neievērošanu, Izpildītājs maksā Pasūtītājam līgumsodu 100,00 (viens simts) euro par katru konstatēto gadījumu.
7.5. Puses vienojas, ka, neatkarīgi no līgumsoda samaksas, Puses viena otrai atlīdzina pamatotus tiešos zaudējumus, kas radušies Līguma pārkāpšanas rezultātā, kā arī līgumsoda samaksa neatbrīvo Puses no Līguma izpildes.
7.6. Pasūtītājam ir tiesības ieturēt līgumsodu no Izpildītājam izmaksājamās summas, par to īpaši nepaziņojot otrai Pusei.
7.7. Pasūtītājam ir tiesības izbeigt Līgumu vienpusējā kārtā pirms termiņa, ja Izpildītājs vai Izpildītāja amatpersonas, Līguma izpildē iesaistītie Izpildītāja darbinieki ir atzīti par vainīgiem noziedzīgā nodarījumā vai konkurences tiesību pārkāpumā, kas saistīts ar Līguma noslēgšanas procedūru vai izpildi. Ja Līgums tiek pārtraukts šajā punktā noteiktajā gadījumā, Pasūtītājam ir tiesības pieprasīt no Izpildītāja līgumsodu 2 (divu) līgumcenu, kas noteikta Līguma 2.1.punktā, apmērā.
7.8. Pasūtītājam ir tiesības izbeigt Līgumu vienpusējā kārtā pirms termiņa, ja Līgumu nav iespējams izpildīt tādēļ, ka tā izpildes laikā ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas.
7.9. Pasūtītājam ir tiesības nekavējoties vienpusēji izbeigt Līgumu, ja ir pasludināts Izpildītāja maksātnespējas process, apturēta vai pārtraukta tā saimnieciskā darbība, uzsākta tiesvedība par Izpildītāja bankrotu vai tiek konstatēti citi apstākļi, kas liedz vai liegs Izpildītājam turpināt Līguma izpildi saskaņā ar Līguma noteikumiem.
7.10. Izpildītājam ir pienākums ievērot Sadarbības ar darījumu partneriem pamatprincipus, kuri publicēti Pasūtītāja mājaslapā pamatprincipi_sadarbibas_partneriem. Gadījumā, ja Izpildītājs neievēro šos pamatprincipus, Pasūtītājs ir tiesīgs izbeigt Līgumu.
7.11. Izpildītājs apliecina, ka Līguma noslēgšanas un izpildes laikā ievēros Latvijas Republikas normatīvos aktus korupcijas novēršanas jomā un neiesaistīsies tieši vai netieši kukuļošanā, neatļautu labumu pieprasīšanā, piedāvāšanā, došanā vai pieņemšanā. Izpildītājs nodrošina, ka minētās prasības ievēro arī tā darbinieki, pilnvarotās personas un apakšuzņēmēji, kas iesaistīti Līguma izpildē. Šī punkta pārkāpums tiek uzskatīts par būtisku Līguma pārkāpumu un dod Pasūtītājam tiesības vienpusēji izbeigt Līgumu.

8. KONFIDENCIALITĀTES NOTEIKUMI
8.1. Puses apņemas neizpaust trešajām personām ar Līguma izpildi iegūto, to rīcībā esošo jebkādu tehnisko, informācija, kura ietver ziņas par Pasūtītāja informācijas sistēmām, tās konfigurācijām, Pasūtītāju, juridisko un finansiālo informāciju par otru Pusi un tās komercdarbību. Visa šāda informācija tiek uzskatīta par ierobežotas pieejamības informāciju, un tā nedrīkst tikt izpausta vai padarīta publiski pieejama bez Puses rakstiskas piekrišanas. Šim noteikumam nav laika ierobežojuma un uz to neattiecas Līguma darbības termiņš.
8.2. Puses apņemas nodrošināt aizsardzību konfidenciālai informācijai, kas tika sniegta šī Līguma ietvaros, no nesankcionētās izmantošanas, izplatīšanas un publikācijas.
8.3. Informācija netiek uzskatīta par ierobežotas pieejamības informāciju, ja tā kļuvusi publiski pieejama vai tiek publicēta saskaņā ar normatīvajos aktos noteiktajām prasībām (piemēram, iekļauta grāmatvedības sagatavotos publiska rakstura pārskatos un atskaitēs u.tml.). Līguma un tā pielikumu teksts, kā arī informācija par Līguma cenu un izpildi (Līguma pirmstermiņa izbeigšanu, piemērotajiem līgumsodiem u.c.) nav uzskatāma par ierobežotas pieejamības informāciju.
8.4. Informācijas neizpaušanas noteikumi neattiecas arī uz gadījumiem, kad normatīvie akti attiecīgo informāciju klasificē kā vispārpieejamu informāciju, kā arī gadījumos, ja šo informāciju pieprasa normatīvajos aktos noteiktas kompetentas institūcijas vai organizācijas, kurām uz to ir likumīgas tiesības.
8.5. Jebkura veida zaudējums, kurš radās konfidencialitātes noteikumu neievērošanas rezultātā, tiek noteikts un atlīdzināts saskaņā ar spēkā esošo normatīvo aktu prasībām.

9. NEPĀRVARAMA VARA
9.1. Puses tiek atbrīvotas no atbildības par Līguma pilnīgu vai daļēju neizpildi, ja to rada nepārvaramas varas apstākļi. Puses apņemas veikt nepieciešamos pasākumus, lai līdz minimumam samazinātu kaitējumus, kas var izrietēt no nepārvaramas varas apstākļiem. Par nepārvarams varas apstākļiem nav uzskatāmi tādi apstākļi, kas radušies attiecīgās Puses darbības vai bezdarbības rezultātā.
9.2. Par nepārvaramas varas apstākļiem atzīst notikumu, kas atbilst visām šīm pazīmēm:
9.2.1. no kā nav iespējams izvairīties, un kura sekas nav iespējams pārvarēt;
9.2.2. kuru Līguma slēgšanas brīdī nebija iespējams paredzēt;
9.2.3. kas nav radies Puses vai tās kontrolē esošas personas kļūdas vai rīcības dēļ;
9.2.4. kas padara saistību izpildi ne tikai apgrūtinošu, bet arī neiespējamu.
9.3. Puse, kurai iestājas Līguma 9.2.punktā minētie apstākļi, par šādu apstākļu iestāšanos 5 (piecu) darba dienu laikā rakstveidā paziņo par to otrai Pusei. Ja kāda no Pusēm pieprasa, šādam ziņojumam ir jāpievieno izziņa, kuru izsniegusi kompetenta institūcija un kura satur minēto ārkārtējo apstākļu darbības apstiprinājumu un to raksturojumu.
9.4. Nepārvaramas varas apstākļi netiek ņemti vērā, ja Puses par to neinformēja viena otru ar vēstules vai elektroniskā pasta palīdzību Līguma 8.3.punktā minētajā termiņā.
9.5. Nepārvaramas varas apstākļu pierādīšanas pienākums ir Pusei, kura uz tiem atsaucas.
9.6. Ja nepārvaramas varas apstākļu dēļ Līgums nav izpildāms ilgāk par 1 (vienu) kalendāro mēnesi, tad katrai Pusei ir tiesības vienpusēji atteikties no tālākas Līguma saistību izpildes.
10. STRĪDU IZSKATĪŠANAS KĀRTĪBA
10.1. Jebkuras nesaskaņas, domstarpības vai strīdus Puses risina savstarpēju pārrunu ceļā.
10.2. Ja Puses 30 (trīsdesmit) kalendāro dienu laikā nevar vienoties, strīdus risina tiesā saskaņā ar Latvijas Republikas normatīvajiem aktiem.

11. LĪGUMA IZBEIGŠANAS KĀRTĪBA
11.1. Līgums var tikt izbeigts pirms termiņa notecējuma, Pusēm savstarpēji vienojoties.
11.2. Ja Līguma 9.punktā minētie apstākļi turpinās ilgāk par 1 (vienu) kalendāro mēnesi, jebkurai Pusei ir tiesības vienpusēji izbeigt Līgumu, par to rakstiski informējot otru Pusi vismaz 5 (piecas) dienas iepriekš.
11.3. Pasūtītājs ir tiesīgs izbeigt Līgumu, ja Izpildītājs būtiski (vairāk kā 20 (divdesmit) dienas) kavē Darbu (vai to daļas) izpildes termiņus vai Darbi (vai to daļa) tiek sniegti nekvalitatīvi. Šādā gadījumā Pasūtītāja pilnvarotais pārstāvis nosūta Izpildītāja pilnvarotajam pārstāvim brīdinājumu, un, ja 5 (piecu) darba dienu laikā konstatētie pārkāpumi netiek novērsti vai tiek pieļauti jauni pārkāpumi, Pasūtītājs ir tiesīgs Līgumu izbeigt.
11.4. Pasūtītājam ir tiesības izbeigt Līgumu, par to vienu mēnesi iepriekš rakstveidā brīdinot Izpildītāju, samaksājot Izpildītājam par faktiski izpildīto Darbu apjomu.
11.5. Izpildītājs ir tiesīgs vienpusēji izbeigt Līgumu gadījumā, ja Pasūtītājs neveic maksājumus un līgumsods sasniedz 10 (desmit) % no attiecīgā Līguma summas.
11.6. Ja līgums tiek izbeigts, Izpildītājs nekavējoties pārtrauc Darbus, tiek sagatavots Darba pieņemšanas un nodošanas akts, un Pasūtītājs samaksā Izpildītājam par visiem līdz Līguma izbeigšanas brīdim kvalitatīvi paveiktajiem Darbiem, ieturot līgumsodus, ja tādi ir tikuši aprēķināti. Pasūtītājs neatlīdzina Izpildītājam ar Līguma izbeigšanu saistītos zaudējumus, izņemot, ja Līgums tiek izbeigts pamatojoties uz Līguma 11.5.punktu Pasūtītāja vainas dēļ.
12. NOSLĒGUMA JAUTĀJUMI
12.1. Pasūtītāja pilnvarotais pārstāvis ir: 
-	Līguma izpildes un organizatoriskajos jautājumos  - 
12.2. Izpildītāja pilnvarotais pārstāvis ir: 
12.3. Pušu pilnvarotie pārstāvji:
12.3.1. uzrauga Līguma izpildi, Darbu izpildes gaitu un termiņus;
12.3.2. paraksta  pieņemšanas un nodošanas aktus;
12.3.3. risina jautājumus, kas saistīti ar Darbu kvalitāti;
12.3.4. sagatavo, nodod un pieņem ar Darbu veikšanu saistītu informāciju, atbilstoši Līguma noteikumiem;
12.3.5. risina citus ar Līguma izpildi saistītus organizatoriskus jautājumus.
12.4. Par izmaiņām pilnvaroto un atbildīgo personu sarakstā, Pasūtītāja pārstāvis informē Izpildītāja pārstāvi rakstveidā, informāciju nosūtot uz Izpildītāja pilnvarotā pārstāvja elektroniskā pasta adresi. Par Izpildītāja pilnvarotā pārstāvju izmaiņām, Izpildītājs informē Pasūtītāja pārstāvi rakstveidā, informāciju nosūtot uz Pasūtītāja pārstāvja elektroniskā pasta adresi.
12.5. Pasūtītājam ir šādi sertifikāti: ISO 9001 „Kvalitātes pārvaldības sistēmas. Prasības”, ISO 45001 “Arodveselības un darba drošības pārvaldības sistēmas. Prasības un lietošanas norādījumi” un ISO 50001 “Energopārvaldības sistēmas. Prasības un lietošanas norādījumi” standartiem.
12.6. Darbu rezultāti pēc attiecīgā pieņemšanas un nodošanas akta parakstīšanas ir Pasūtītāja īpašumi. 
12.7. Līgumu var grozīt ar Pušu rakstveida vienošanos. Jebkuras izmaiņas Līguma noteikumos stājas spēkā tikai tad, kad tās ir noformētas rakstiski un ir abu Pušu parakstītas. Šādi Līguma grozījumi pievienojami Līgumam kā pielikumi un kļūst par Līguma neatņemamu sastāvdaļu. Grozījumi var tikt veikti ņemot vērā Publisko iepirkumu likuma nosacījumus.
12.8. Pretrunu gadījumā starp Līguma noteikumiem un tehnisko specifikāciju, noteicošais ir tehniskajā specifikācijā noteiktais.
12.9. Pusēm ir pienākums nekavējoties rakstiski informēt vienai otru par izmaiņām Līgumā norādītajos rekvizītos, sakaru līdzekļu numuru nomaiņu, adrešu un kredītiestāžu rekvizītu nomaiņu, kā arī par izmaiņām attiecībā uz Pušu pilnvarotajiem pārstāvjiem. Ja kāda Puse nav sniegusi informāciju par izmaiņām, tā uzņemas atbildību par zaudējumiem, kas šajā sakarā būtu radušies otrai Pusei.
12.10. Līgumā noteiktie termiņi, kas aprēķināmi gados, mēnešos vai dienās, sākas nākamajā dienā pēc datuma vai pēc notikuma, kas nosaka tā sākumu. Korespondence, kas nosūtīta pa pastu, ir uzskatāma par saņemtu septītajā dienā no tās nosūtīšanas dienas. Korespondence, kas nosūtīta pa e-pastu, ir uzskatāma par saņemtu nākamajā darba dienā pēc tās nosūtīšanas dienas.
12.11. Līgums un tā pielikumi sagatavoti un parakstīti elektroniski, izmantojot drošu elektronisko parakstu, kas satur laika zīmogu. Par Līguma spēkā stāšanās datumu uzskatāms datums, kad pievienots pēdējais elektroniskais paraksts.  

13. REKVIZĪTI UN PARAKSTI
	PASŪTĪTĀJS: 
	IZPILDĪTĀJS: 

	Rīgas pašvaldības sabiedrība ar ierobežotu atbildību “Rīgas satiksme”
Jurid. adrese: Kleistu iela 28, Rīga, LV-1067
Biroja adrese: Vestienas iela 35, Rīga, LV-1035
Vien. reģ. Nr.: 40003619950
Banka: A/S “Citadele banka”
Konts: LV56PARX0006048641565
Kods: PARXLV22


	



*DOKUMENTS PARAKSTĪTS ELEKTRONISKI AR DROŠU ELEKTRONISKO PARAKSTU UN SATUR LAIKA ZĪMOGU


Līguma __. pielikums
DARBA DROŠĪBAS UN VIDES AIZSARDZĪBAS NOTEIKUMI PAKALPOJUMU SNIEDZĒJIEM, PIEGĀDĀTĀJIEM UN BŪVDARBU VEICĒJIEM 
1. DOKUMENTĀ LIETOTO TERMINU UN SAĪSINĀJUMU SKAIDROJUMS
0. Avārijas situācija – sistēmas (iekārtas, aparatūras, ierīces, ēkas komunikāciju un ne tikai) vai citu objektu pēkšņa sabojāšanās (defekts), kura rada neplānotu to darbības apstādināšanu un kuras sekas var būt nelaimes gadījums, materiālie zaudējumi.
0. Ārkārtas situācija – notikums ārpus parastās secības, kārtības, kad ir apdraudēta cilvēka dzīvība un veselība, ir noticis nelaimes gadījums vai apdraudēta apkārtējā vide.
0. Darbi – darbi un pakalpojumi (t.sk., kas tiek veikti, izpildot piegādes līgumus), ko Izpildītājs apņēmies sniegt Pasūtītāja Objektos uz līguma vai cita veida sadarbības pamata.
0. Darba vieta – vieta, kurā Nodarbinātais veic Darbu.
0. IAL – individuālie aizsardzības līdzekļi.
0. Izpildītājs – uzņēmums, kurš uz Līguma vai cita veida sadarbības pamata, veic Darbus Objektos.
0. Līgums – Izpildītāja un Pasūtītāja noslēgts līgums par pakalpojumu sniegšanu, piegādi ar iebūvēšanu, uzstādīšanu vai apkalpošanu vai būvdarbu veikšanu.
0. Nodarbinātais – jebkura fiziska persona, kuru nodarbina Izpildītājs, tai skaitā Izpildītāja piesaistītā apakšuzņēmuma nodarbinātie, ja tādi ir.
0. Noteikumi – šie noteikumi. 
0. Objekts/-i – Pasūtītāja īpašumā, valdījumā, pārvaldīšanā, apsaimniekošanā vai lietošanā esoša teritorija vai telpas.
0. Pasūtītājs – Rīgas pašvaldības sabiedrība ar ierobežotu atbildību “Rīgas satiksme”.
1. APRAKSTS	
1. Pasūtītājs ir sertificēts atbilstoši ISO 9001 „Kvalitātes pārvaldības sistēmas. Prasības”, ISO 45001 “Arodveselības un darba drošības pārvaldības sistēmas. Prasības un lietošanas norādījumi” un ISO 50001 “Energopārvaldības sistēmas. Prasības un lietošanas norādījumi” standartiem.
1. Pasūtītājs rūpējas par savu darbinieku un Pasūtītāja Objektā Nodarbināto un apmeklētāju drošību. Pasūtītājs ir izvirzījis un seko noteiktām vērtībām, skatīt 1. attēlu.

1. attēls “Pasūtītāja vērtības”.
1. Pasūtītājs, pamatojoties uz Darba aizsardzības likuma 16. pantu, Izpildītājam nosaka ievērot normatīvo aktu un Noteikumu prasības, izpildot Darbus. 
1. Būtiskākie darba vides riski Izpildītājam, veicot Darbus 
3. Jānovērtē Objekta specifika (piemēram, kultūrvēsturiskā vērtība, paaugstinātas ugunsbīstamības objekts, lietošanas mērķis, specifiskas ražošanas funkcijas) un jāpielāgo atbilstošas Darba izpildes metodes.
3. Jārēķinās ar iesaistītajām pusēm, kuras var tikt ietekmētas Darbu veikšanas laikā.  Iesaistītās puses ir Objekta lietotāji, apmeklētāji, Pasūtītāja darbinieki, kuri var atrasties vai pārvietoties Darbu veikšanas vietā.
3. Jāievēro, ka Darbus ir atļauts veikt, ja ir nodrošināts, ka veicamais Darbs neradīs draudus iesaistīto pušu vai jebkura sabiedrības locekļa dzīvībai, veselībai vai mantai.
3. Nepieļaut Avārijas situāciju radīšanu ar darbību vai bezdarbību. Avārijas situācijā jārīkojas atbilstoši Noteikumu 2.7. punktā noteiktajai kārtībai. 
3. Nodarbinātajam, veicot Darbus, jāievēro šādi noteikumi:
4. aizliegts smēķēt;
4. aizliegts atrasties alkohola, narkotisko un citu apreibinošo vielu ietekmē;
4. pēc iespējas jālieto darba apģērbs ar Nodarbinātā darba devēja nosaukumu vai piestiprinātu darbinieka darba apliecību un jāizmanto atbilstoši IAL;
4. jābūt apmācītam drošam darbam un ar darbinieka apliecību;
4. jānorobežo darba vieta un jāizvieto drošības zīmes, ja to nosaka normatīvie akti vai Darba specifika var radīt apdraudējumu apkārtējo dzīvībai, veselībai vai mantai;
4. jāinformē par bīstamo darbu veikšanu pirms to uzsākšanas;
4. darba aprīkojumam jābūt pārbaudītam un marķētam;
4. jāzina, kā rīkoties Avārijas un Ārkārtas situācijā.
1. Vispārīgās prasības, uzsākot un veicot Darbus Objektā
4. Izpildītājs Līguma darbības laikā nodrošina darba aizsardzības, vides aizsardzības, elektrodrošības un ugunsdrošības prasību ievērošanu saskaņā ar Latvijas Republikā spēkā esošajiem normatīvajiem aktiem.
4. Izpildītājs pirms Darbu uzsākšanas Objektā Nodarbinātajiem nodrošina:
1. darba aizsardzības, ugunsdrošības instruktāžu un profesionālo apmācību, atbilstoši veicamajam Darbam;
1. iepazīstināšanu ar Noteikumos noteiktajām prasībām;
1. apmācību par resursu lietderīgu izmantošanu (elektroenerģija, ūdens, izejvielas), pareizu atkritumu apsaimniekošanu Darbu veikšanas vietā, ķīmisko vielu izmantošanu un glabāšanu;
1. darba vides risku novērtējumu veicamiem Darbiem Objektā un Nodarbināto iepazīstināšanu ar risku novērtējumu;
1. obligātās veselības pārbaudes pirms Darbu uzsākšanas;
1. apmācību reaģēšanai Avārijas un Ārkārtas situācijās;
1. Nodarbināto apliecības, kurās ietverta šāda informācija: darba devēja nosaukums, darbinieka vārds, uzvārds, amats, apliecības izdošanas datums un fotogrāfija.
4. Caurlaižu režīms:
2. Transportlīdzekļa iebraukšana vai Nodarbinātā iekļūšana Pasūtītāja teritorijā vai Objektā notiek caurlaižu punktos, ja tādi ir izveidoti. Caurlaižu punkti tiek nodrošināti šādās teritorijās – Rīgā, Brīvības ielā 191, Fridriķa ielā 2, Ganību dambī 32, Kleistu ielā 28, Kleistu ielā 29, Augusta Spariņa iela 1, Vestienas ielā 35 un Vienības gatvē 16 (no Jelgavas ielas puses). Iebraukšanas un iekļūšanas atļaujas saņemšanu organizē Izpildītāja pārstāvis vismaz 3 darba dienas pirms nepieciešamības iebraukt vai iekļūt Pasūtītāja teritorijā vai Objektā.
2. Nodarbinātajiem caurlaides izsniedz Izpildītāja pārstāvim, pamatojoties uz Izpildītāja rakstisku iesniegumu, kurā norāda Nodarbinātā vārdu, uzvārdu. Pasūtītāja caurlaides saņemšanai iesniegtos Nodarbināto personas datus apstrādā ar mērķi nodrošināt drošību Pasūtītāja teritorijās. Izpildītāja pārstāvis, saņemot caurlaidi, ar savu parakstu žurnālā apliecina, ka tas ieguvis Nodarbināto piekrišanu personas datu apstrādei norādītajam mērķim. Caurlaides saņemšanu organizē Izpildītāja pārstāvis vismaz 3 darba dienas pirms nepieciešamības iekļūt Pasūtītāja teritorijā vai Objektā. 
2. Iebraukšanas/iekļūšanas atļauja tiek izsniegta līdz Līguma darbības termiņa beigām. Ja Izpildītājs nomaina transportlīdzekli, transportlīdzeklim piešķir jaunu iebraukšanas atļauju.
2. Ja nepieciešams Objektā ievest vai izvest materiālās vērtības (piem., instrumentus, aprīkojumu, rezerves daļas u. tml.), pirms to ievešanas, Izpildītājs iesniedz Pasūtītāja atbildīgajam darbiniekam ievesto/izvesto materiālo vērtību sarakstu. Apsardzei vai Pasūtītāja darbiniekiem, kas atbildīgi par drošību Objektos, ir tiesības pārbaudīt transportlīdzekļus, kas iebrauc/izbrauc no Pasūtītāja teritorijas, lai pārliecinātos par to, ka netiek ievestas vai izvestas sarakstā neminētas materiālās vērtības. Šāda kārtība attiecas uz Nodarbinātajiem, ja tie ienes vai iznes no Objekta materiālās vērtības. 
2. Nodarbinātajiem aizliegts atrasties Pasūtītāja teritorijā vai Objektā brīvdienās un svētku dienās, kā arī darbdienās no plkst. 16.31 līdz 7.29, izņemot gadījumus, ja Darbi veicami šajā laikā vai ir objektīvs pamatojums un ir saņemts saskaņojums no Iekšējās drošības sistēmu daļas, ko organizē par Līgumu izpildi atbildīgais Pasūtītāja darbinieks. Caurlaides nozaudēšanas vai bojāšanas gadījumā Izpildītājs apmaksā Pasūtītājam radītos zaudējumus 14,23 EUR (četrpadsmit euro un divdesmit trīs centi) apmērā.
4. Izpildītāja Nodarbināto ierašanās un uzturēšanās kārtība Objektā:
3. saskaņot Darbu uzsākšanu ar Līgumā norādīto kontaktpersonu/atbildīgo personu;
3. nodrošināt, ka Nodarbinātajam, veicot Darbus Objektā, ir darbinieka apliecība, ko Nodarbinātais uzrāda pēc Pasūtītāja pārstāvja pieprasījuma;
3. nodrošināt, ka Nodarbinātais Objektā nelieto un neatrodas alkohola, narkotisko vai psihotropo vielu ietekmē.
4. Ja ir aizdomas, kas Nodarbinātais atrodas alkohola reibuma stāvoklī vai narkotisko, psihotropu vielu ietekmē (piemēram, par to liecina izelpas smaka, neskaidra runa, nestabila gaita), Pasūtītājs atstādina Nodarbināto no Darbu veikšanas un pieaicina Izpildītāja pārstāvi pārkāpuma konstatēšanai. Izpildītāja pārstāvim ir pienākums nekavējoties, bet ne vēlāk kā stundas laikā, ierasties Objektā un atzīt pārkāpumu, vai nodrošināt, ka Nodarbinātais veic pārbaudi atbilstoši Ministru kabineta 2008. gada 2. jūnija noteikumiem Nr. 394 “Alkohola, narkotisko, psihotropo vai toksisko vielu ietekmes pārbaudes kārtība”. Ja Izpildītāja pārstāvis neierodas norādītajā laikā vai atsakās ierasties Objektā, Nodarbinātais tiek izraidīts no Objekta. Ja vektajā pārbaudē tiek apliecināts un Izpildītājs ir iesniedzis pierādījumus Pasūtītājam, ka Nodarbinatais nav alkohola reibuma stāvoklī, narkotisko vai psihotropo vielu ietekmē, Pasūtītājs sedz pārbaudes izmaksas. Ja Izpildītāja pārstāvis neierodas norādītajā laikā vai atsakās ierasties Objektā, vai nesniedz informāciju par Nodarbinātā pārbaudes rezultātiem, Pasūtītājam ir tiesības piemērot Noteikumu 3.8.6. punktā noteikto līgumsodu. Izpildītāja pārstāvis ir atbildīgs par to, lai iegūtu Nodarbināto piekrišanu īpašās kategorijas personas datu apstrādei norādītajam mērķim.  
4. Prasības Darba vietas iekārtošanai:
5. izvērtēt pirms Darbu uzsākšanas iespējamos riskus Objekta lietotājiem, apmeklētājiem, Pasūtītāja darbiniekiem un jebkuram sabiedrības loceklim;
5. norobežot un izvietot brīdinājuma zīmes Darba vietā, ja to nosaka normatīvie akti vai Darba specifika var radīt apdraudējumu apkārtējo dzīvībai, veselībai vai mantai;
5. norobežot ne tikai Darba vietu, bet arī zonu, kurā darbības rezultātā var rasties riski citām personām vai tikt bojāti transportlīdzekļi, neatkarīgi no Darbu veikšanas ilguma (piemēram, jumta tīrīšanas laikā vieta, kur var krist notīrītais materiāls no augšas; telpās, veicot mitro uzkopšanu, vieta, kur slidena grīda; izraktas bedres vai nelīdzenas vietas, kurās var paklupt vai iekrist). Nodrošināt, lai norobežotajā zonā neatrodas citas personas un materiālās vērtības (piemēram, transportlīdzekļi);
5. nodrošināt Nodarbinātajiem pieejamu pirmās palīdzības aptieciņu un ugunsdzēsības aparātu (ja tiek veikti ugunsbīstami darbi);
5. nodrošināt drošu elektrības kabeļu izmantošanu. Pārvietošanās ceļos Darba vietā nodrošināt kabeļu aizsardzību pret nejaušu to bojāšanu vai aizķeršanos aiz tiem un nodrošināt kabeļu aizsardzību pret mehāniskajiem bojājumiem;
5. izmantot āra apstākļiem speciāli piemērotus elektroinstrumentus (piemēram, pagarinātāju) un kontaktligzdas aprīkot ar nosedzošajiem vāciņiem;
5. uzturēt kārtīgu Darba vietu, aizliegts izraisīt vides piesārņojumu, veidot ar Pasūtītāju nesaskaņotu atkritumu un materiālu uzkrājumus;
5. veicot Darbus, pēc iespējas mazāk radīt atkritums un Darbu izpildē izvēlēties dabai draudzīgākas ķīmiskās vielas un maisījumus;
5. bīstamo atkritumu veidošanās gadījumā, iepakot un utilizēt atbilstoši vides aizsardzības prasībām, un nepieļaut šo atkritumu nonākšanu apkārtējā vidē.
4. Izpildītāja Nodarbināto darba apģērbs, apavi un IAL:
6. nodrošināt, ka Nodarbinātie pēc iespējas veic Darbus darba apģērbā un apavos, lai aizsargātu savu drošību un veselību no viena vai vairāku darba vides riska faktoru iedarbības. Uz apģērba ir salasāms darba devēja nosaukums vai piestiprināta darbinieka darba apliecība. Apģērbam un apaviem jāpasargā no attiecīgajiem darba vides riska faktoriem;
6. nodrošināt, ka Nodarbinātie lieto darba veidam atbilstošus IAL, kas ir pārbaudīti un ar derīgu lietošanas termiņu. IAL darbam augstumā ir jābūt pārbaudītiem un marķētiem, pilnā komplektācijā atbilstoši darba veidam;
6. aizliegts izmantot bojātus, nodilušus un standartiem neatbilstošus IAL. 
4. Izpildītāja izmantojamais darba aprīkojums un iekārtas:
7. darba aprīkojums, instrumenti un iekārtas ir darba kārtībā, tās ir drošas un piemērotas veicamajiem Darbiem;
7. darba aprīkojumam un bīstamām iekārtām ir veikta tehniskā apkope un pārbaude, tās ir pārbaudītas un marķētas vai citādi var pierādīt pārbaudes esamību;
7. aizliegts izmantot darba aprīkojumu, instrumentus un iekārtas, kuri ir bojāti, tiem ir demontēti drošības aizsargi, kuri nav rūpnieciski ražoti, ir  neatbilstoši samontēti.
1. Paaugstināta riska darba veidi
5. Paaugstināta riska darbu veidi ir tie, kuri var radīt smagas un letālas sekas Nodarbinātajam, Objekta lietotājam, apmeklētājam, Pasūtītāja darbiniekam vai jebkuram sabiedrības loceklim. Izpildītājam pirms šādu darbu veikšanas ir jābūt Darbu veikšanas plānam kā Darbus veikt, maksimāli samazinot iespējamos riskus. Darbu veikšanas plānā jāparedz visi iespējamie riski, kādi var rasties Darbu veikšanas laikā un preventīvie pasākumi risku samazināšanai.
5. Darbs augstumā ir darbs, kas tie veikts vismaz 1,5 metru augstumā un augstāk, Izpildītājam nodrošināt Darba aizsardzības prasības atbilstoši darbu veikšanas augstumam. Minimālās prasības, veicot Darbus augstumā:
1. kāpnēm jābūt rūpnieciski ražotām, pārbaudītām un marķētām. Aizliegts izmantot bojātas kāpnes, pašrocīgi izgatavotas kāpnes un pakāpties, izmatojot dažādus priekšmetus un to kombinācijas;
1. sastatnēm  jābūt rūpnieciski ražotām, pilnībā komplektētām, samontētām, pārbaudītām un atbilstoši apzīmētām, un  atbildīgajam par sastatņu montāžu ir jābūt atbilstoši apmācītam;
1. augstkāpēju darbs un darbs uz jumtiem jāveic ar  atbilstošu aprīkojumu, stiprinoties pie drošiem enkurpunktiem, nodrošinot arī drošu evakuāciju;
1. darba zona jānorobežo proporcionāli Darbu veikšanas augstumam, lai izvairītos no krītošu priekšmetu iedarbības.
5. Darbs ar bīstamām iekārtām ir darbs ar iekārtām, kuras neatbilstošas lietošanas, uzturēšanas rezultātā var apdraudēt cilvēku dzīvību un veselību, vidi un materiālās vērtības. Minimālās prasības, izmantojot bīstamās iekārtas:
2. lietojot bīstamo iekārtu, jānodrošina Nodarbinātā apmācība atbilstoši Latvijas Republikā spēkā esošajiem normatīvajiem aktiem, bīstamās iekārtas reģistrēšana un pārbaude;
2. Nodarbinātajam, veicot Darbus, jābūt aprīkotam ar aizsarglīdzekļiem un aizsargaprīkojumu, ja tāds ir norādīts ražotāja instrukcijā vai nepieciešams lietojot  bīstamo iekārtu;
2. veicot bīstamo iekārtu tehnisko uzraudzību un pārbaudi, Darbs jāveic tā, lai nodrošinātu citu iesaistīto drošību un veselību;
2. nepielaist Darbu veikšanai neapmācītas un nepiederošas personas.
5. Ugunsbīstamie darbi ir darbi, kuros izmanto atklātu liesmu vai kuros rodas dzirksteles, kā arī citi darbi, kas var izraisīt aizdegšanos. Minimālās prasības, veicot ugunsbīstamos darbus:
3. pirms Darbu uzsākšanas Izpildītājam jāsagatavo norīkojums atbilstoši Latvijas Republikā spēkā esošajiem normatīvajiem aktiem un jānosūta Pasūtītājam uz e-pasta adresi: drosiba@rigassatiksme.lv. Pirms norīkojuma sagatavošanas jānovērtē darbu veikšanas vieta un jānosaka darbu izpildes secība, nepieciešamie ugunsdzēsības līdzekļi, darba vietas kontroles kārtība pēc darba beigām vai pārtraukumos;
3. Izpildītājs nodrošina Nodarbinātajam nepieciešamo Latvijas Republikā spēkā esošajos normatīvajos aktos noteikto kvalifikāciju un instruktāžu ugunsbīstamo darbu veikšanai;
3. Izpildītājs vietu, kur paredzēts veikt ugunsbīstamos darbus, 5 m (piecu metru) attālumā atbrīvo no degtspējīgiem materiāliem, ja tas nav iespējams, tos aizsargā no aizdegšanās ar palīgmateriāliem;
3. Izpildītājs ugunsbīstamo darbu vietas uzraudzību nodrošina vismaz 4h (četras stundas) pēc ugunsbīstamo darbu pabeigšanas.
1. Izpildītāja un Nodarbinātā rīcība Avārijas vai Ārkārtas situācijā
6. Avārijas situācijā Objektā rīcības secība jāizvērtē atbilstoši notikumam:
0. konstatējot Avārijas situāciju, nekavējoties jāpārtrauc Darbi un jāuzsāk seku likvidācija un situācijas informēšanas pasākumi;
0. jāpārtrauc cēloni, kura rezultātā notikusi avārija, ja tas ir iespējams un neapdraud Nodarbinātā veselību un dzīvību;
0. jānorobežo avārijas vieta, lai nepieļautu cilvēku nejaušu iekļūšanu bīstamajā zonā;
0. jāziņo Līgumā norādītajai kontaktpersonai/atbildīgai personai un Pasūtītāja vecākajam centrālajam dispečerim uz mobilo tālruni 29498512 un jārīkojas atbilstoši saņemtajām norādēm.
6. Ja Objektā ir apdraudēta cilvēka dzīvība un veselība, ir noticis nelaimes gadījums, rīcības secība jāizvērtē atbilstoši notikumam:
1. nekavējoties jāsniedz pirmā palīdzība, izmantojot pirmās palīdzības aptieciņā esošos materiālus;
1. jāveic atdzīvināšanas pasākumi, ja nepieciešams, un atdzīvināšanas pasākumus var veikt speciāli apmācīts Nodarbinātais;
1. jāizsauc un jāsagaida Neatliekamā medicīniskā palīdzība (tālrunis 113 vai 112);
1. jāziņo Līgumā norādītajai kontaktpersonai/atbildīgai personai par notikušo Ārkārtas situāciju;
1. Izpildītājam jāveic nelaimes gadījuma izmeklēšana atbilstoši Latvijas Republikā spēkā esošajiem normatīvajiem aktiem.
6. Ārkārtas situācijā Objektā, ja ir izcēlies ugunsgrēks vai aizdegšanās, rīcības secība jāizvērtē atbilstoši notikumam:
2. jādzēš aizdegšanās ar pieejamiem ugunsdzēsības līdzekļiem, ja tas neapdraud Nodarbinātā veselību un dzīvību;
2. nekavējoties evakuēties, ja nav zināma ugunsgrēka izcelšanās vieta, ir piedūmota telpa;
2. nekavējoties evakuēties,  ja atskan ugunsgrēka trauksmes signāls, arī situācijā, ja nav pamanīts ugunsgrēks;
2. nospiest Objektā esošo trauksmes pogu, ja ugunsgrēka trauksme nav iedarbojusies automātiski un šāda poga ir uzstādīta; 
2. jāziņo Valsts ugunsdzēsības dienestam (tālrunis 112);
2. jāziņo Līgumā norādītajai kontaktpersonai/atbildīgai personai un Pasūtītāja vecākajam centrālajam dispečerim uz mobilo tālruni 29498512 un jārīkojas atbilstoši saņemtajām norādēm.
1. ATBILDĪBA
2. Pasūtītājs ir atbildīgs par Izpildītāja informēšanu par Noteikumiem. Izpildītājs, parakstot Līgumu, kura pielikums ir Noteikumi, apņemas ievērot Noteikumus un nodrošina, ka tos ievēro Izpildītājs un tā piesaistītie apakšuzņēmēji un to Nodarbinātie. 
2. Pasūtītājam ir tiesības kontrolēt un konsultēt Izpildītāju darba drošības un vides aizsardzības jautājumos. Izpildītājam pēc Pasūtītāja pārstāvju pieprasījuma ir pienākums uzrādīt darba aizsardzības dokumentāciju, piemēram, instrukcijas, instrukciju reģistrācijas žurnālus, obligāto veselības pārbaužu kartes, darba vides risku novērtējumu u.c.
2. Pasūtītājam ir tiesības apsekot Darba vietu, konstatēt, kā arī fiksēt, vai Izpildītājs un Nodarbinātais ievēro Noteikumos, Līgumā un Latvijas Republikā spēkā esošajos normatīvajos aktos Izpildītājam noteikto Darbu izpildes kārtību, darba aizsardzības, ugunsdrošības, elektrodrošības, vides aizsardzības un citu prasības.
2. Pasūtītājam ir tiesības:
3. pirmo reizi konstatējot kādu no Noteikumu 3.8.1. -  3.8.5. punktā norādītajiem pārkāpumiem, izteikt Izpildītājam rakstisku brīdinājumu. Otro reizi konstatējot to pašu pārkāpumu, Līguma izpildes ietvaros, piemērot Izpildītājam līgumsodu Noteikumu pielikumā noteiktajā apmērā;
3. konstatējot kādu no Noteikumu pielikuma 3.8.6. – 3.8.11. punktā norādītajiem pārkāpumiem, piemērot Izpildītājam līgumsodu Noteikumu 3.8. punktā noteiktajā apmērā;
3. būtisku pārkāpumu gadījumā pārtraukt Darbu izpildi līdz pārkāpuma novēršanai un piemērot Izpildītājam līgumsodu Noteikumu 3.4.1. vai 3.4.2. punktā noteiktajā kārtībā. Darbu izpildes pārtraukuma termiņš nav uzskatāms par Darbu izpildes termiņa pagarinājumu.
2. Izpildītājs ir atbildīgs par iepazīšanos ar Noteikumiem un par Noteikumos noteikto prasību nodrošināšanu, veicot Darbus Objektos. Izpildītājs ir atbildīgs par visu tā piesaistīto apakšuzņēmēju iepazīstināšanu ar Noteikumiem un par to, lai apakšuzņēmēji ievēro Noteikumus. 
2. Izpildītājam ir pienākums pēc Pasūtītāja pārstāvja pieprasījuma uzrādīt ar Darbu izpildi saistīto darba aizsardzības, ugunsdrošības, elektrodrošības un vides aizsardzības dokumentāciju.
2. Nodarbinātajiem ir pienākums ievērot Noteikumus visā Darbu veikšanas laikā Objektā.
2. Pasūtītājam ir tiesības piemērot Izpildītājam šādus līgumsodus:
	Nr.
	Pārkāpumi
	Līgumsoda apmērs, EUR bez PVN

	3.8.1.
	Caurlaižu režīma neievērošana vai Ministru kabineta 2015. gada 2. jūnija noteikumu Nr.279 “Ceļu satiksmes noteikumi” pārkāpšana Objektā. 
Nodarbinātajam nav apliecības, kurā identificējams Nodarbinātais un tā darba devējs. 
	EUR 30,00 par katru reizi

	3.8.2.
	Nodarbinātais darbu veic bez atbilstošiem individuāliem aizsardzības līdzekļiem vai individuālie aizsardzības līdzekļi nav tehniskā kārtībā. 
	EUR 70,00 par katru reizi

	3.8.3.
	Darba vieta un darba zona nav atbilstoši norobežota.
Nav nodrošināti ugunsdzēsības līdzekļi vai pirmās palīdzības aptieciņa. 
Darba vieta nav sakārtota vai ir uzkrāti atkritumi, vai bīstamie atkritumi ir neatbilstoši iepakoti vai novietoti.
Darba instrumenti vai aprīkojums nav tehniskā kārtībā vai nav pārbaudīti, vai atbilstoši marķēti.
	EUR 70,00 par katru reizi

	3.8.4.
	Darbs augstumā tiek veikts ar neatbilstošām kāpnēm vai sastatnēm, vai neizmantojot kolektīvos vai individuālos aizsardzības līdzekļus.
Augstkāpēju darbs vai darbs uz jumta tiek veikts bez atbilstoša aprīkojuma vai neveicot stiprināšanos pie drošiem enkurpunktiem.
	EUR 70,00 par katru reizi

	3.8.5.
	Smēķēšana neatļautā vietā.
	EUR 70,00 par katru reizi

	3.8.6.
	Nodarbinātā atrašanās alkohola, narkotisko vai citu apreibinošo vielu ietekmē Objektā.
Nodarbinātais neatstāj Objektu pēc Pasūtītāja darbinieku/apsardzes darbinieka aicinājuma, ja Pasūtītāja darbiniekam, ir aizdomas par to, ka Nodarbinātais ir alkohola, narkotisko vai citu apreibinošo vielu ietekmē. 
Izpildītāja pārstāvis neierodas Objektā, lai reaģētu uz Pasūtītāja pārstāvja norādītajām aizdomām par Nodarbinātā atrašanos alkohola, narkotisko vai citu apreibinošo vielu ietekmē.
	EUR 140,00 par katru reizi

	3.8.7.
	Bojātu vai nepārbaudītu bīstamo iekārtu ekspluatācija.
	EUR 500,00 par katru apsekošanas (pārbaudes) reizi

	3.8.8.
	Veicot ugunsbīstamos darbus, ir neatbilstoši iekārtota darba vieta vai nav sagatavots un parakstīts norīkojums ugunsbīstamiem darbiem.
	EUR 300,00 par katru apsekošanas (pārbaudes) reizi

	3.8.9.
	Nav paziņots par darba gaitā notikušu traumu, incidentu, avāriju vai nelaimes gadījumu.
	EUR 140,00 par katru reizi

	3.8.10.
	Vides aizsardzības prasību neievērošana vai vides incidentu izraisīšana. 
Atkritumu apsaimniekošanas pārkāpums teritorijā (netiek atkritumi šķiroti pa grupām vai nepareizi šķiroti, vai teritorijas piegružošana). 
Ķīmisko vielu apsaimniekošana neatbilstoši normatīvo aktu prasībām (piemēram, nav vai nepareizs marķējums, neatbilstošs iepakojums, neatbilstoša uzglabāšana, drošības datu lapas neesamība vai neatbilstība). 
Ķīmisko vielu noplūdes izraisīšana apkārtējā vidē (piemēram, eļļa vai degviela no tehnikas), kas radusies neatbilstoša, bojāta aprīkojuma vai darbinieka vainojamas rīcības rezultātā. 
Vides (gaisa) piesārņojuma (piemēram, putekļu emisija) izraisīšana, izmantojot neatbilstošu aprīkojumu vai aprīkojuma avārijas rezultātā, kas radusies neatbilstoša, bojāta aprīkojuma vai darbinieka vainojamas rīcības rezultātā. 
Transportlīdzekļu vai tehnikas mazgāšana vai tīrīšana neatļautā vietā un veidā. 
Neinformēšana par vides incidentu. 
Notekūdeņu novadīšana tam neparedzētā vietā. 
Koku, krūmu vai zaļās zonas bojāšana.
	EUR 300,00 par katru reizi

	3.8.11.
	Pārkāpumi, kuri nav norādīti šajā sarakstā, bet ir secināmi no šiem noteikumiem, ugunsdrošības noteikumiem un citiem Latvijas Republikā spēkā esošajiem normatīvajiem aktiem darba aizsardzības, elektrodrošības vai vides aizsardzības jomā.
	EUR 200,00 par katru apsekošanas (pārbaudes) reizi



2. Izpildītājs ir atbildīgs un sedz zaudējumus, kas Pasūtītājam radušies Izpildītāja darba aizsardzības, ugunsdrošības, elektrodrošības, vides vai normatīvo aktu prasību neievērošanas dēļ (piemēram, ja pārkāpumu vai nedrošu darba paņēmienu dēļ apturēti darbi, no darba vietām izraidīti Nodarbinātie vai Pasūtītāja darbinieki utt.). 

KLIENTU APKALPOSANAS STANDARTS

“Rigas satiksmes” darbinieki apkalpo klientus, ievérojot normativajos aktos noteiktas prasibas,
“Rigas satiksmes” Etikas kodeksu un $o standartu. Standarts nosaka saisto3as prasibas visiem
darbiniekiem, kuri nodrosina “Rigas satiksmes” klientu apkalposanu, ka ari klientiem, kuri
izmanto "Rigas satiksmes" pakalpojumu.

"Rigas satiksmes" vértibas

N Atbildiba Drosiba
A \id
- Més atbildam par savu ricibu un Més apzinamies, ka drosiba ir masu
A risinajumiem stabilitates pamats
Attistiba Sadarbiba
@ Més attistamies un censamies bat arvien “ Més sadarbojamies, lai sasniegtu masu
efektivaki, domajot par sabiedribu un vidi kopéjos mérkus

Pildot darba pienakumus, “Rigas satiksmes” darbinieki:

« ievéro normativajos aktos noteiktas prasibas, ir taisnigi un godigi;

o irversti uz sadarbibu un saskarsmé ar klientu ir kompetenti, zinosi un atbildigi;

 sazinas ar klientu, izvértéjot klientam értako sazinas formu;

« izturas vienlidzigi pret visiem klientiem neatkarigi no dzimuma, tautibas, religiskas parliecibas, izglitibas,
socialas izcelsmes vai citiem apstakliem;

« ievéro étikas un uzvedibas normas un pamatprincipus, taja skaita gérbjas atbilstosi darba pienakumiem;

« pakalpojuma sniegsanas atteikuma gadijuma informé klientu par iemesliem un pamato to ar normativo aktu
prasibam;

« atzist savas kladas, atvainojas par tam un veic darbibas, lai tas labotu;

« veic personas datu apstradi atbilstosi normativajos aktos noteiktam prasibam;

o izverté klientu ieteikumus un priekslikumus turpmakai uzlabojumu apkoposanai un ieviesanai;

« izskatot klientu stdzibas, ir taisnigi, objektivi un neparprotami;

« neizpau? konfidencialu informaciju, iznemot normativajos aktos noteiktajos gadijumos;

« apkalpojot klientus, nekavéjoties sniedz atbildi uz jautajumu vai specifisku jautajumu gadijuma — péc iespéjas
Tsaka laika.




